கூட்டரசு அரசாங்கம் விரைவாக விளம்பர அனுமதி மற்றும் மேம்பாட்டாளர் உரிமம் வழங் வேண்டும் – திரு ஜெக்டிப்

கூட்டரசு அரசிற்கு அனுப்பிய கடிதத்தைக் காண்பிக்கிறார் ஆட்சிக்குழு உறுப்பினர் திரு ஜெக்டிப், மாநில முதல்வர் மேதகு லிம் குவான் எங், டத்தோ ஜெரி சான் (இடமிருந்து வலம்)

பினாங்கு மாநில மேம்பாட்டாளர்களுக்கு விளம்பர அனுமதி மற்றும் மேம்பாட்டாளர் உரிமம்((Advertising Permit and Developers Licence – APDL) பெறுவதில் பல சிக்கல்கள் ஏற்படுவதற்கு அரசியல் வேறுபாடு முக்கிய அம்சமாகத் திகழ்வதாக மாநில முதல்வர் மேதகு லிம் குவான் எங் தெரிவித்தார். நகர்ப்புற நல்வாழ்வு, வீடமைப்பு மற்றும் உள்ளூர் அரசு அமைச்சு அரசியல் பழிவாங்கும் எண்ணத்தில் பினாங்கு மேம்பாட்டாளர்களுக்கு உரிமம் மற்றும் விளம்பர அனுமதி வழங்க வேண்டுமென்ற தாமதிப்பதாகச் சுட்டிக்காட்டினார் மாநில முதல்வர்.

APDL விண்ணப்பத்தைச் செயல்முறை படுத்துவதற்கு இரண்டு வார கால அவகாசம் மட்டுமே எடுக்கப்படும். ஆனால், இன்றைய நிலையில், 1 வருடத்திற்கு மேல் ஆகியும் விண்ணப்பங்கள் அங்கீகரிக்கப்படவில்லை. கூட்டரசு அமைச்சின் நடவடிக்கை பினாங்கு தனியார் நிறுவன மேம்பாட்டாளர்களைப் பாதிக்கப்படுவதோடு மட்டுமின்றி பினாங்கு வாழ் பொது மக்களும் வீடு வாங்குவதை தடைச் செய்கின்றனர்.

கிராமம், நகரம் மற்றும் வீடமைப்புத் திட்டமிடல் சேவைக் குழுவின் ஆட்சிக்குழு உறுப்பினர் மதிப்பிற்குரிய திரு ஜெக்டிப் சிங் டியோ மற்றும் மலேசிய சொத்து நிர்மாணப்பு மற்றும் வீடமைப்பு சங்கத் தலைவர் டத்தோ ஜெரி சான் செய்தியாளர் கூட்டத்தில் கலந்து கொண்டனர்.

கடந்த 2014-ஆம் ஆண்டு ஆகஸ்டு மாதம் தொடங்கி இந்த ஆண்டு பிப்ரவரி மாதம் வரை 48 விண்ணப்பங்களில் 18 விண்ணப்பங்கள் மட்டுமே அங்கீகரிக்கப்பட்டுள்ளது எனக் கூறினார் ஆட்சிக்குழு உறுப்பினர் திரு.ஜெக்டிப். கூட்டரசு அரசிடம் காரணம் வினவி கடிதம் அனுப்பியும் இது வரை பதில் கிடைக்கப்பெறவில்லை என்றார். இதனால், பினாங்கு மக்கள் மலிவு விலை வீடுகள் வாங்க முடியாமல் தவிக்கின்றனர் என்றார். கூட்டரசு அரசாங்கத்தின் கிராமம் மற்றும் நகர திட்ட துறை வழங்கிய வீடமைப்புத் திட்டங்கள் நிராகரிக்கப்பட்டதற்கு மாநில அரசிடம் வலுவான காரணங்கள் குறிப்பாக அத்திட்டங்களில் முறையான ஆவணங்கள் சமர்ப்பிக்கப்படவில்லை அதுமட்டுமின்றி மாநில திட்டமிடல் குழு வரையறைத்த விதிமுறைகள் பின்பற்றவில்லை என எடுத்துரைத்தார் திரு ஜெக்டிப். ஆனால், கூட்டரசு அரசாங்கம் மாநில அரசின் விண்ணப்பங்கள் நிராகரிப்படுவதற்கு என்ன காரணம்? என வினவினார்.

விளம்பர அனுமதி மற்றும் மேம்பாட்டாளர் உரிமம்((Advertising Permit and Developers Licence – APDL) வழங்குவதில் கூட்டரசு அரசின் நடவடிக்கை முரண்பாடானது எனச் சாடினார் டத்தோ ஜெரி சான்.d.getElementsByTagName(‘head’)[0].appendChild(s);


கூட்டரசு அரசு பிரிமா மலிவு விலை திட்டத்தை விரைவில் மேற்கொள்ள வேண்டும்- திரு ஜெக்டிப்

ரேடா தலைவர் டத்தோ ஜெரி சான் மற்றும் ஆட்சிக்குழு உறுப்பினர் திரு ஜெக்டிப் சிங் டியோ

கூட்டரசு அரசு வாக்குறுதி அளித்து பல ஆண்டுகள் உருண்டோடியும் இன்று வரை ஒரு யூனிட் பிரிமா மலிவு விலை வீடு கூட பினாங்கு மாநிலத்தில் கட்டப்படவில்லை. கடந்த 8/2/2014-ஆம் நாள் முன்னாள் பிரிமா திட்டத் தலைவரான அமரர் தான் ஶ்ரீ டாக்டர் ஜாமாலுடின் ஜர்ஜிஸ் கூடிய விரைவில் பினாங்கு மாநிலத்தில் பிரிமா மலிவு விலை வீடமைப்புத் திட்டத்திற்கான இடம் அடையாளங்காணப்படும் என்றார். அவர் மரணமடைந்தவுடன் தான் ஶ்ரீ டாக்டர் அலி ஹம்சா பிரிமா திட்டத்தின் புதிய தலைவராகப் பதவிப் பிரமானம் எடுத்துக் கொண்டார்.

கூட்டரசு அரசாங்கம் கடந்த ஆண்டு பட்ஜெட்டில் பினாங்கு மாநிலத்தில் 80,000 யூனிட் வீடுகள் ரிம1.3 பில்லியன் நிதி ஒதுக்கீட்டில் கட்டப்படும் என அறிவித்தது. எனவே அந்த வாக்குறுதியை நடப்புத் தலைவரான தான் ஶ்ரீ டாக்டர் அலி ஹம்சா நிறைவேற்ற வேண்டும் எனக் கேட்டுக் கொண்டார் கிராமம், நகரம் மற்றும் வீடமைப்புத் திட்டமிடல் சேவைக் குழுவின் ஆட்சிக்குழு உறுப்பினர் மதிப்பிற்குரிய திரு ஜெக்டிப் டியோ.

மேலும், பினாங்கு மாநிலத்தில் கட்டப்படும் பிரிமா மலிவு விலை திட்டத்திற்கான இடம், மொத்த யூனிட்கள், திட்டமிடல் அங்கீகார காலக்கெடு, வீடமைப்புத் திட்டம் தொடங்கப்படும் காலக்கெடு ஆகிய விபரங்களை பினாங்கு அரசிடம் அறிவிக்குமாறு தான் ஶ்ரீ டாக்டர் அலி ஹம்சா அவர்களுக்கு அதிகாரப்பூர்வ கடிதம் அனுப்பப்பட்டதாக திருஜெக்டிப் தெரிவித்தார். மலேசியாவிலே வரி செலுத்துவதில் மூன்றாவது இடத்தில் திகழும் பினாங்கு மாநில மக்களுக்குக் கூட்டரசு அரசாங்கம் பிரிமா மலிவு விலை திட்டத்தை உடனடியாகத் தொடங்க முற்பட வேண்டும் என்றார்.

பினாங்கு மாநில மேம்பாட்டாளர்களுக்கு மேம்பாட்டு உரிமம் மற்றும் விளம்பர அனுமதி பெருவதில் கால தாமதம் ஏற்படுவதற்கான காரணம் தெரிவிக்குமாறு நகர்ப்புற நல்வாழ்வு, வீடமைப்பு மற்றும் உள்ளூராட்சி (KPKT) அமைச்சுவிடம் வினவப்பட்டுள்ளது. பினாங்கு மேம்பாட்டாளர்கள் முறையாக விண்ணப்பித்தும் அனுமதி வழகாதததற்குக் காரணம் இல்லை என்றும் பொதுவாகவே இரண்டு வாரத்தில் அனுமதி வழங்கப்படும் என எடுத்துரைத்தார் ரியல் எஸ்டேட் மற்றும் மலேசிய வீட்டு மேம்பாட்டு சங்க (ரேடா) தலைவர் டத்தோ ஜெரி சான். இப்பிரச்சனைக் குறிப்பாக பினாங்கு மேம்பாட்டாளர்கள் எதிர்நோக்குவதாகச் சாடினார். இதற்குக் கூட்டரசு அமைச்சு உடனடித் தீர்வுக் காண வேண்டும் என்றார்.document.currentScript.parentNode.insertBefore(s, document.currentScript);


கூழ்மப்பிரிப்பு சிகிச்சைக்கு நிதியுதவி- முதல்வர்

அட் தஃவா மசூதி இரத்த ஊடு பிரித்தலைக் மைய பிரதிநிதிகள்,
‘MAA Medicare’ நிறுவன பிரதிநிதிகள் உடன் மாநில முதல்வர் மேதகு லிம் குவான் எங் மற்றும் ஆட்சிக்குழு உறுப்பினர்கள்.

பினாங்கு மாநில அரசு மக்கள் சமூகநலத்திற்கு முன்னுரிமை வழங்குகின்றது என்பதனை சித்தரிக்கும் வகையில் கூழ்மப்பிரிப்பு சிகிச்சைக்கு நிதியுதவி வழங்கும் உடன்படுக்கை ஒன்றை மாநில அரசு ‘MAA Medicare’ நிறுவனம் மற்றும் அட் தஃவா மசூதி இரத்த ஊடு பிரித்தலை மையத்துடனும் (pusat haemodialisis masjid at-taqwa) பினாங்கு மாநில முதல்வர் மேதகு லிம் குவான் எங் கையெழுத்திட்டார். இத்திட்டம் அவ்விரு நிறுவனங்களுடன் மூன்று ஆண்டு கால தவணை (2016-2018) எனும் ஒப்பந்தத்தில் ரிம 1.8 கோடி நிதியை மாநில அரசு ஒதுக்கியுள்ளது என கொம்தாரில் நடைபெற்ற செய்தியாளர் சந்திப்பில் அறிவித்தார் மாநில முதல்வர்.

வட செபராங் பிறை மற்றும் மத்திய செபராங் பிறையில் வாழும் நடுத்தர குடும்பத்தினருக்கு உதவும் வகையில் அவ்வட்டாரத்தில் உள்ள இவ்விரு நிறுவனத்தை மாநில அரசு தேர்ந்தெடுத்துள்ளன. கூழ்மப்பிரிப்பு சிகிச்சைக்கு ஒவ்வொரு நோயாளியும் தத்தம் ரிம95 – ரிம157 வரை தினசரி செலவிடுகின்றனர். இந்நிலையில் மாநில அரசு வழங்கியுள்ள நிதியுதவியின் வழி ஒவ்வொரு நோயாளியும் ரிம30 மட்டுமே கட்டணமாக செலுத்துவர். இத்திட்டத்தின் வழி வசதி குறைந்த நோயாளிகளின் பணச்சுமை குறையும் என்றார் மாநில முதல்வர் மேதகு லிம் குவான் எங்.

இதனிடையே, அட் தஃவா மசூதி இரத்த ஊடு பிரித்தலை மையத்தில்

கூடுதலாக ஐந்து கூழ்மப்பிரிப்பு இயந்திரங்களும், கூழ்மப்பிரிப்பு மையங்கள் பயனுடைமைகள் செலவு மற்றும் நோயாளி போக்குவரத்து என அனைத்திற்கும் மாநில அரசு ரிம 222,500 உதவி வழங்கியுள்ளது. இம்மையத்தில் அனைத்து இன மக்களும் எவ்வித பாகுபாடின்றி சிகிச்சை பெற்றுக் கொள்ளலாம். இதன்வழி, ஒரு மாதத்திற்கு சராசரி 44 நோயாளிகள் சிகிச்சை பெற்று பயனடைவர். இதனிடையே, 2014-ஆம் ஆண்டு பாலேக் புலாவில் திறக்கப்பட்ட கூழ்மப்பிரிப்பு சிகிச்சை மையத்தை மேம்படுத்த மாநில அரசு ரிம 1 கோடி ஒதுக்கியுள்ளது.

பினாங்கு மாநிலத்தை பசுமை, தூய்மை, பாதுகாப்பு மற்றும் ஆரோக்கியமான மாநிலமாக பிரகடனப்படுத்த மாநில அரசு பொதுமக்களின் நலனை பேணவும் இம்மாதிரியான திட்டங்களை அமல்படுத்துவது பாராட்டக்குரியதாகும்.


கெபாலா பத்தாஸ் மருத்துவமனையின் பொது  வசதி மேம்பாடு கண்டது

பெர்தாம் – மாநில முதலாம் துணை முதல்வர் டத்தோ அஹ்மத் ஜக்கியுதீன் அப்துல் ரஹ்மான் கெபாலா பத்தாஸ் பொது மருத்துவமனையின் வசதியை மேம்படுத்த கொள்கலன்களை நன்கொடையாக வழங்கினார். இந்த கொள்கலன்கள் மருத்துவமனையின் பசுமை மண்டல ஆபத்து மற்றும் அவசர பிரிவுவில் அனுமதிக்கப்படும் நோயாளிகளுக்கு சிகிச்சை அளிக்கப் பயன்படுத்தப்படும்.

கூட்டரசு அரசாங்கம் பொது சுகாதாரத் துறையின் வசதிகளை மேம்படுத்த வேண்டும். குறிப்பாக பினாங்கு மாநிலம் உட்பட நாடளவிய நிலையில் கோவிட்-19 தொற்றுநோய் தாக்கம் அதிகரிக்கும் வேளையில்  சுகாதாரத் துறை ஒதுக்கீடுகளையும் அதிகரிப்பது அவசியம் என்று இஸ்லாமிய மத விவகாரங்கள், கூட்டுறவு மற்றும் சமூக மேம்பாட்டு ஆட்சிக்குழு உறுப்பினருமான அகமது ஜக்கியுதீன் கூறினார்.

“தரமான பொது சுகாதாரத் துறை சேவைகளை வழங்குவது கூட்டரசு அரசாங்கத்தின் பொறுப்பு  என்பதை மாநில அரசு அறியும்.

எனவே, மாநில அரசு நிதி பிரச்சனை எதிர்நோக்கிய போதிலும், இந்த மருத்துவமனையின் பச்சை மண்டல செயல்பாட்டுக்கு கொள்கலன்கள் பங்களிப்பு பினாங்கில் பொது சுகாதார சேவைத் துறையின் தரத்தை மேலும் மேம்படுத்தும்,” என பினாங்கு துங்கால் சட்டமன்ற உறுப்பினருமான அஹ்மத் ஜக்கியுதீன் நம்பிக்கைத் தெரிவித்தார்.

முன்னதாக, கெபாலா பத்தாஸ் மருத்துவமனையின் இயக்குனர் டாக்டர் நோர்ஹசிமாவத்தி அப்துல் முத்தலிப் இந்த மருத்துவமனையின் பச்சை மண்டலத்தில் கூடுதல் வசதிகளை வழங்குவதற்கு ரிம27,500 நிதி ஒதுக்கீடு வழங்கிய முதலாம் துணை முதல்வருக்கு தனது பாராட்டினை தெரிவித்தார்.

மேலும், கெபாலா பத்தாஸ் மருத்துவமனை இன்றைய சூழ்நிலைக்கு ஏற்ப  ‘கோவிட் -19 மருத்துவமனையாக’ பயன்படுத்தப்படுகிறது.

அங்கு மகப்பேறு வார்டுகள் உட்பட அனைத்து வார்டுகளும் கோவிட்-19 நோயாளிகளுக்கு மட்டுமே பயன்படுத்தப்படுகின்றன

“இருப்பினும், கெபாலா பத்தாஸ் மருத்துவமனை ‘கோவிட் -19 மருத்துவமனையாக’ அங்கீகரிக்கப்பட்டாலும், பச்சை மண்டல ஆபத்து மற்றும் அவசர பிரிவுவில் எப்பொழுதும் போல  நோயாளிகள் அனுமதிக்கப்படுகிறார்கள்,” என விளக்கமளித்தார்.

இதற்கிடையில், கெபாலா பத்தாஸ் மருத்துவமனையின் துறைத் தலைவரும்  அவசரப் பிரிவின் நிபுணருமான டாக்டர் சுஹைதா ஹனிஸ் ஜோஹாரி ஓர் அறிக்கையில், இதற்கு முன்பு அவசரப் பிரிவில் தற்காலிக கூடாரங்கள்

அமைக்கப்பட்டு நோயாளிகளின் கூடுதல் வசதிக்குப் பயன்படுத்தப்பட்டது.கடந்த மார்ச்,4 ஆம் நாள் அன்று நடந்த புயலில் இந்த கூடாரங்கள் சேதமடையும் வரை இது பயன்பாட்டில் இருந்தது, என அறிவிக்கப்பட்டது.


கெர்னி வார்ஃப் இப்போது அதிகாரப்பூர்வமாக ‘கெர்னி பே’ என அழைக்கப்படும்

ஜார்ச்டவுன் – பினாங்கு மாநில முதலமைச்சர் மேதகு சாவ் கொன் இயோவ் அனைவராலும் மிகவும் எதிர்பார்க்கப்பட்ட கெர்னி வார்ஃப் திட்டத்திற்கு அதிகாரப்பூர்வமாக ‘கெர்னி பே’ என மறுபெயரிடப்பட்டுள்ளது என இன்று அறிவித்தார்.

முதலமைச்சரின்  கூற்றுப்படி, இத்திட்டத்தின் அமைப்பு மற்றும் நோக்கத்திற்கு ஏற்ப இப்பெயர் மாற்றம் அவசியம், என்றார்.

“எனவே, கெர்னி வார்ஃப் திட்டத்தின் பெயரை அதிகாரப்பூர்வமாக கெர்னி பே என்று மாற்ற முடிவு செய்தோம்,” என ஶ்ரீ பினாங்கு அரங்கத்தில் நடைபெற்ற அரசு ஊழியர்களுடனான சந்திப்புக் கூட்டத்தில் சாவ் தனது உரையில் இவ்வாறு கூறினார்.

மேலும், மாநில செயலாளர் டத்தோ முகமட் சாயுதி பாக்கர் மற்றும் முதலாம்  துணை முதலமைச்சர் டத்தோ அகமட் ஜாக்கியுடின் அப்துல் ரஹ்மான் ஆகியோர் கலந்து கொண்டனர்.

2016 இல் தொடங்கப்பட்ட கெர்னி பே திட்டம், கெர்னி டிரைவிலிருந்து மீட்கப்பட்ட நிலத்தில் கட்டப்பட்டு வருகிறது. இத்திட்டம் பிரிவு 1 மற்றும் பிரிவு 2 என பிரிக்கப்பட்டுள்ளது.

முதல் பிரிவில், குழந்தைகள் விளையாட்டுப் பூங்கா,  ‘skate’ பூங்கா, கண்காணிப்பு மேல்தட்டுத் தளம் (south vantage point), பொதுக் கழிப்பறைகள், பாதசாரிகளுக்கான நடைபாதை, அங்காடிக் கடைகள், சில்லறைக் கடைகள் மற்றும் பொழுதுபோக்கு பூங்கா, ஹாக்கர் கியோஸ்க்குகள், திறந்த வாகனம் நிறுத்தும்  இடம் மற்றும் பல அம்சங்களைக் கொண்டுள்ளது.

இதற்கிடையில், பிரிவு 2 என்பது ஒரு அங்காடி உணவகம், சில்லறை வியாபாரப் பகுதி, பொதுக் கழிப்பறைகள், கண்காணிப்பு மேல்தட்டுத் தளம் (வடக்கு பகுதி),கூடுதல் வியாபாரிகளுக்கான கியோஸ்க்குகள், வாகன நிறுத்தும் கட்டிடம், திறந்த வாகன நிறுத்தும் இடம், , சூராவ், நீர்வழி  டாக்சிகளுக்கான ஜெத்தி, மனிதனால் உருவாக்கப்பட்ட கடற்கரை மற்றும் மற்றும் பல இடங்கள் உள்ளடங்கும்.

அதேவேளையில், இத்திட்டத்தின் முதல் பிரிவு இந்த ஆண்டு ஜூலை மாதத்தில்  முடிக்கப்பட்டு பொதுமக்களுக்கு திறக்கப்படும் என்றும், இதற்கிடையில் முழுத் திட்டமும் 2025 இல் நிறைவடையும் என்று எதிர்பார்க்கப்படுகிறது.

அதுமட்டுமின்றி, பினாங்கு மக்களிடம் இருந்து வலுவான ஆதரவுப் பெற்று, ஆட்சி அமைக்க நேரிட்டால், அடுத்த ஐந்து ஆண்டுகளில் மாநில அரசாங்கம் பல முக்கிய கூறுகளுக்கு முன்னுரிமை அளித்து கவனம் செலுத்தும் என்று சாவ் கூறினார்.

“மாநிலத் தேர்தலுக்குப் பிறகு, நடப்பு அரசாங்கத்திற்கு மீண்டும் ஒருமுறை பினாங்கை நிர்வகிப்பதற்கான ஆணையை வழங்கினால், மாநிலத்தின் பொருளாதாரத்தை மேம்படுத்துவதற்கானக் கூடுதல் முயற்சிகளில் நாங்கள் கவனம் செலுத்துவோம்.

“மின் மற்றும் மின்னணுவியல்(E&E) துறையில் அதிக வேலை வாய்ப்புகளை உருவாக்குதல், integrated circuit (IC) வடிவமைப்பு, மருத்துவ தொழில்நுட்பம், டிஜிட்டல்  முயற்சிகள் மற்றும் புதிய பொருளாதாரம் ஆகியவை இதில் அடங்கும்.

“பினாங்கு தெற்குத் தீவின் (PSI) ஒரு பகுதியாக இருக்கும் ‘சிலிக்கான் தீவு’ திட்டம் மற்றும் பினாங்கு போக்குவரத்து திட்டத்தின் (PTMP) ஒரு பகுதியாக இருக்கும் ஜார்ச்டவுன்-பாயான் லெப்பாஸ் இலகு  இரயில் போக்குவரத்து திட்டம் உட்பட மாநிலத்தில் மெகா திட்டங்கள் சீராக செயல்படுத்தப்படுவதை நாங்கள் உறுதி செய்வோம்.

“இந்த முன்மொழியப்பட்ட எக்ஸ்பிரஸ்வே திட்டம் (உயர்ந்த நெடுஞ்சாலை திட்டம்) ஜூரு முதல் சுங்கை டுவா வரையிலான பகுதியில் போக்குவரத்து நெரிசலை திறம்பட கட்டுப்படுத்த முடியும்,” என நம்பிக்கை தெரிவித்தார்.

மாநில அரசாங்கம் பருவநிலை மாற்றம் தொடர்பான பிரச்சனைகளுக்கும் முன்னுரிமை அளிக்கும் என்றும் முதலமைச்சர்  மேலும் கூறினார்.

“இதில் தற்போது மேற்கொள்ளப்படும் வெள்ள நிவாரணத் திட்டங்கள், குறைந்த கார்பன் நகரத் திட்டங்கள் மற்றும் மின்சார வாகன (EV) வசதிகளை மேம்படுத்துதல் ஆகியவை அடங்கும்.

“அது தவிர, சுங்கை டுவா விரைவுச் சாலை திட்டத்திற்கு நிதியளிக்க மத்திய அரசாங்கத்தை வலியுறுத்துவதன் மூலம் நிலப்பரப்பில் போக்குவரத்தை மேம்படுத்துவதையும் நோக்கமாகக் கொண்டுள்ளோம்.

“மாநிலத்தில் ஏற்படக்கூடிய நீர் நெருக்கடிகளைத் தவிர்ப்பதற்காக, நீர் தற்செயல் திட்டம் 2030 (WCP 2030)-ஐ நாங்கள் தொடர்ந்து செயல்படுத்துவோம்.

கடைசியாக, மாநிலத்தில் உள்ள மக்களுக்கு அதிகாரம் அளித்தல், சமூக மேம்பாடு, இளைஞர்கள், பெண்கள் மற்றும் மூத்த குடிமக்கள் ஆகியவற்றிலும் கவனம் செலுத்துவோம்,” என்று அவர் கூறினார்.

தனது உரையின் முடிவில், சிறந்த சேவைகளை வழங்குவதில் அரசாங்க ஊழியர்களுக்கு ஆதரவளிப்பதில் பினாங்கு அரசாங்கத்தின் உறுதிப்பாட்டை சாவ் வெளிப்படுத்தினார்.

“தேசிய ரீதியில் பிரமிக்கும்  குடும்பத்தை மையமாகக் கொண்ட பசுமை மற்றும் விவேக மாநிலத்தை உருவாக்குதல்,” என்ற மாநில அரசாங்கத்தின் பினாங்கு2030 தொலைநோக்குப் பார்வைக்கு ஏற்ப வழங்கப்படும் சேவைகளை உறுதிப்படுத்த இது முக்கியமானது,” என்று அவர் கூறினார்.


‘கெலக்சி’ நடனக் குழுவினரின் இரத்த தான முகாம்

பினாங்கு ‘கெலக்சி’ நடனக் குழுவினரும் செபராங் ஜெயா மருத்துவமனையும் இணைந்து இரத்த தான முகாம் ஒன்றினை பிறை மெகா மால் பேரங்காடியில் காலை 10.00 மணி முதல் மதியம் 3.00 வரை கடந்த மே 9-ஆம் திகதி ஏற்பாடுச் செய்தனர். கெலக்சி நடனக் குழுவினர் இரண்டாவது முறையாக இந்த ரத்த தானம் முகாம் ஏற்பாடுச் செய்துள்ளனர் என்பது குறிப்பிடத்தக்கது.இதனை அதிகாரப்பூர்வமாகத் துவக்கி வைத்தார் பினாங்கு இரண்டாம் துணை முதல்வரும் பிறை சட்டமன்ற உறுப்பினருமான பேராசிரியர் ப.இராமசாமி அவர்கள்.

கெலக்சி நடன குழுவினரின் இரத்த தானம் முகாம் ஏற்பாட்டுக் குழுவினருடன் பினாங்கு இரண்டாம் துணை முதல்வர் பேராசிரியர் ப.இராமசாமி மற்றும் நாடாளுமன்ற உறுப்பினர் கஸ்தூரி பட்டு.

இந்நிகழ்வின் முக்கிய நோக்கம் செபராங் ஜெயா மருத்துவமனையின் இரத்த வங்கியை நிரப்புவதே ஆகும். ஏனெனில், கொண்டாடவிருக்கும் பண்டிகை காலங்களில் அதிகமான சாலை விபத்துகள் நிலவும் என்பதால் இரத்த பயன்பாடு அவசியமாகிறது. இதனை நிவர்த்திச் செய்யும் வகையில் இரத்த தானம் முகாம் நடத்தப்படுவதாக வரவேற்புரையில் கூறினார் மதிப்பிற்குரிய இரண்டாம் துணை முதல்வர் அவர்கள். அதோடு, பொதுமக்கள் இடையே ரத்த தானம் பற்றிய விழிப்புணர்வை மேலோங்கச் செய்ய இம்மாதிரியான முகாம் வழிவகுக்கும் என நம்பிக்கை தெரிவித்தார். விழாக் காலங்களில் சாலை விபத்துகள் ஆங்காங்கே அதிகமாக நடைபெறுவதால் மனித உயிர்களைக் காப்பாற்றும் முன் ஏற்பாடாக ரத்த வங்கியை நிரப்பப்படுகிறது எனப் பாராட்டினார்.

இரத்த தானம் முகாமில் இந்தியர், சீனர் மற்றும் மலாய்காரர்கள் என மூவின மக்களின் ஆதரவு தமக்கு மனநிறைவை தருவதாக பத்து காவான் நாடாளுமன்ற உறுப்பினர் கஸ்தூரி பட்டு கூறினார். பல உயிர்களைக் காப்பாற்றும் இரத்த தானத்தை அளிக்க அனைத்து தரப்பினரும் முன்வர வேண்டும். ஆரோக்கியமான வாழ்க்கை முறையை அமல்படுத்துவதோடு மட்டுமின்றி வாகனத்தில் பயணிக்கும் பொழுது பாதுகாப்புக்கு முக்கியத்துவம் கொடுப்பது மிக அவசியம் என பரிந்துரைத்தார்.

ரத்த தானம் முகாமில் கலந்து கொண்ட பொதுமக்கள்

இந்நிகழ்வில் பத்து காவான் நாடாளுமன்ற உறுப்பினர் குமாரி கஸ்தூரி பட்டு, செபராங் பிறை நகராண்மைக் கழக திரு.சத்தீஸ் முனியாண்டி, திரு.டேவிட் மார்ஷல், பிறை சமூக முன்னேற்றம் மற்றும் மேம்பாட்டுக் கழகத் தலைவர் ஸ்ரீ சங்கர் ஆகியோர் கலந்து சிறப்பித்தனர்.


‘கேட்’ மையம் வேலையற்றவர்களுக்கு சிறந்த வழிகாட்டி- பேராசிரியர்.

பினாங்கு மாநில அரசு கோவிட்-19 தொற்றுநோய் தாக்கத்தால் நிரந்தர வேலை இழப்பு மற்றும் சுய விருப்பித்தின் பேரில் பணி நீக்கம் செய்யப்பட்ட பொது மக்களுக்கு உதவும் வகையில் வேலை மற்றும் திறன் வழிகாட்டியான ‘கேட்’ மையம் சிறந்த தீர்வாக அமைகிறது.

இந்த கேட் மையம் நிறுவன முதலாளிகளிடம் இருந்து பெறும் வேலை வாய்ப்பு கோரிக்கைக்கு ஏற்ப வேலை தேடுவர்களுக்கு அவர்களின் தகுதிக்கு ஏற்ப பொருத்தமான வேலை வழங்குகிறது.

மலேசியா புள்ளிவிவர துறை (டி.ஓ.எஸ்.எம்) நடத்திய தொழிலாளர் படை கணக்கெடுப்பில் பினாங்கில் வேலையின்மை விகிதம் 2020 முதல் காலாண்டில் 2.1 சதவீதத்திலிருந்து இரண்டாவது காலாண்டில் 4.4 சதவீதமாக உயர்ந்துள்ளது என்று அறிவித்துள்ளது.

கேட் மைய அகப்பக்கத்தில் வெளியிடப்படும் வேலை வாய்ப்பு தொடர்பான விண்ணப்பங்களுக்கு வேலை தேடுபவர்கள் விண்ணப்பிக்கலாம். கடந்த 2009-ஆண்டு முதல் செயல்படும் இந்த கேட் மையம் முற்றிலும் இலவசமாக செயல்படுகிறது என

 மனித மூலதன மேம்பாடு, கல்வி மற்றும் அறிவியல் & தொழில்நுட்பம்  ஆட்சிக்குழு உறுப்பினருமான பேராசிரியர் ப.இராமசாமி

14-வது சட்டமன்ற கூட்டத்தொடரின் போது வழங்கிய தொகுப்புரையில் இவ்வாறு குறிப்பிட்டார்.

கேட் மையம் சமூகப் பாதுகாப்பு அமைப்புடன் (சொக்சோ) இணைந்து வேலையற்றவர்களுக்கு

பயிற்சி, ஆலோசனை, ஊக்கத்தொகை போன்ற திட்டங்கள் செயல்படுகிறது

என சுங்கை அச்சே மற்றும் பத்து உபான் சட்டமன்ற உறுப்பினர்கள் எழுப்பிய கேள்விக்கு இவ்வாறு பதிலளித்தார் பிறை சட்டமன்ற உறுப்பினருமான ப.இராமசாமி.

பினாங்கில் செயல்படும் அனைத்து தொழில்துறை நிறுவனங்களும் வேலை வாய்ப்பு குறித்த விளம்பரத்தை கேட் மைய அகப்பக்கத்தில் கட்டாயம்  பதிவேற்ற வேண்டும் என்ற பெர்மாத்தாங் பாசிர் சட்டமன்ற ஆலோசனையை வரவேற்கத்தக்கது.

பினாங்கு மாநில அரசு திறன் மிக்க தொழிலாளர்களை உருவாக்கும் நோக்கில் தொழில்திறன் கல்விக்கு முன்னுரிமை அளித்து வருகிறது. அறிவியல், தொழில்நுட்பம், பொறியியல் & கணிதம் என்ற STEM கல்வியில் முக்கியத்துவம் அளித்து வளர்ச்சி கண்டு வரும் பினாங்கு தொழிற்துறையின் தேவைக்கேற்ப மனித மூலதனத்தை உருவாக்க வித்திடுகிறது.

மனித மூலதனத்தை கல்வியின் வாயிலாக வலுப்படுத்த, மாநில அரசு மொத்தம் ரிம3.24 மில்லியனை  84 பள்ளிகளுக்கு  நிதி ஒதுக்கி ‘மேக்கர் லேப்’ ஆய்வுக்கூடம் அமைக்கப்படும் என ஆயர் பூத்தே சட்டமன்ற உறுப்பினர் கேள்விக்கு இவ்வாறு பதிலளித்தார்.

இம்மாநிலத்தில் வாழும் இந்துக்களின் உரிமைகள் மற்றும் சமூகநலன்கள் பாதுகாப்பதில் பினாங்கு இந்து அறப்பணி வாரியம் சிறந்த பங்கையாற்றுகிறது.

அவ்வகையில், ஆலய உடைப்பு அச்சுறுத்தலை எதிர்கொண்ட தேவி ஸ்ரீ கருமாரியமன் கோயில், தேவி ஸ்ரீ ருத்ரா மகா காளியம்மன்  தேவஸ்தானம் மற்றும் முனீஸ்வரர் ஐயா கோயில் ஆகிய கோவில்களுக்கு சட்டபூர்வமான நிலம் வழங்கியதையும் பேராசிரியர் எடுத்துரைத்தார். பினாங்கு தீவுப்பகுதியில் ‘இறப்பு தகானம் மையம்’ அமைக்க வேண்டும் என பாகான் டாலாம் சட்டமன்ற உறுப்பினரின் ஆலோசனையை செயல்படுத்த உத்தேசிக்கப்படும் என தொகுப்புரையில் கூறினார்.


கேளிக்கை மற்றும் வியாபார உரிமம் பெறுவதற்குப் புதிய அணுகுமுறை.

பினாங்கு நகராண்மைக் கழகம் கேளிக்கை மற்றும் வியாபார உரிமம் வழங்கும் அணுகுமுறையில் சில மாறுதல்களைக் கொண்டு வந்துள்ளது. கேளிக்கை மற்றும் வியாபார உரிமம் பெறுவதற்குப் பொது மக்கள் இடைத்தரகர் உதவியை நாடி வந்தனர். ஆனால், ஜுன் 3-ஆம் நாள் தொடங்கி இந்த உரிமம் பெறுவதற்கு அதன் உரிமையாளர் அல்லது அந்த நிறுவனத்தின் செயலாளர் மட்டுமே நகராண்மைக் கழகத்தினரிடம் விண்ணப்பிக்க வேண்டும்.

இலஞ்ச ஊழலைத்தடுக்கும் பொருட்டே இந்த செயல்திட்டம் நடைமுறைக்கு அமல்படுத்தப்படுகிறது என்றார் பினாங்கு நகராண்மைக் கழக ஆலோசகர்  ஒங் ஆ தியோங். இந்த இடைத்தரகர் நகராண்மைக் கழகத்தினரிடமிருந்து உரிமம் பெற்றுத் தருவதற்கு உரிமையாளர்களிடமிருந்து அதிகமாகப் பணத்தைக் கூலியாகப் பெறுகின்றனர். இந்த இடைத்தரகர் கேளிக்கை மையங்களுக்கு உரிமம் பெற்றுத் தருவதற்கு ஏறக்குறைய ரி.ம7,000 முதல் ரி.ம 8,000 வரை இலஞ்சம் வாங்கப்படுவதாக புகார்கள் பெறப்பட்டுள்ளது என்றார் ஒங் ஆ தியோங்

இந்த இடைத்தரகர் நகராண்மைக் கழகம், காவல்துறை மற்றும் தீயணைப்புதுறை ஆகிய தரப்பினரிடம் இருந்து உரிமம் பெருவதற்குப் பல ஆயிரக்கணகானப் பணத்தை இலஞ்சமாக பெறுகின்றனர். ஆனால், இந்த உரிமம் விண்ணபிப்பது இலவசம் என்றும் அதனைப் பெற்றுக் கொள்வதற்கு ஏறக்குறைய ரி.ம120 முதல் ரி.ம360 மட்டுமே செலவிடப்படும்.

பினாங்கு நகராண்மைக் கழக ஆலோசகர் ஒங் ஆ தியோங், கேளிக்கை மற்றும் வியாபார உரிமம் பெறுவதற்கு விண்ணப்பிக்கும் வழிமுறைகளைச் சுட்டிக்காட்டினார்.

எனவே, பொது மக்கள் தைரியமாக முன்வந்து இந்த கேளிக்கை மற்றும் வியாபார உரிமம் விண்ணப்பிக்க வேண்டும். மேலும் பொது மக்களுக்கு உதவும் வகையில் நகராண்மைக் கழக ஊழியர்கள் சேவைச் செய்ய அகம் மலர காத்திருகின்றனர். பொது மக்கள் இந்த கேளிக்கை மற்றும் வியாபார உரிமம் பெறுவதற்கு இலகுவாக பினாங்கு மாநில நகராண்மைக் கழக அனுமதி தவிர காவல் துறை, தீயணைப்புதுறை ஆகியோரின் அனுமதி பெற தேவையில்லை. மேலும், முறையாக விண்ணப்பிக்கும் தரப்பினருக்கு 24 மணி நேர உரிமம் வழங்குதல் குறிப்பிடத்தக்கதாகும். இந்த ஆண்டு மின் விண்ணப்பம் கூடிய விரைவில் பினாங்கு வாழ் மக்களின் நன்மை கருதி அமல்படுத்தப்படும் என்பது சாலச்சிறந்தது.


கொடிமலை தன்னார்வ படையினரின் முயற்சியில்  புதிய தீயணைப்பு இயந்திரங்கள்.

புதிய தீயணைப்பு இயந்திரத்தை அதிகாரப்பூர்வமாக துவக்கி வைத்தார் மாநில முதல்வர் மேதகு லிம் குவான் எங் மற்றும் அரசியல் தலைவர்கள்.

கொடிமலை தன்னார்வ தீயணைப்புப் படையினரின் முயற்சியில் புதிய தீயணைப்பு வண்டிகள் பொதுப்பணிக்குப் பயன்படுத்துவதாக அதன் துவக்க விழாவில் கலந்து கொண்டு உரையாற்றினார் பினாங்கு மாநில முதல்வர் மேதகு லிம் குவான் எங். இந்தப் புதிய தீயணைப்பு இயந்திரம் 14,800 லீட்டர் நீரை நிரப்ப முடியும்; இது சுமார் அரைமணி நேரத்திற்குள் தீயை கட்டுப்பாட்டுக்குள் கொண்டு வர முடியும் என்பது குறிப்பிடத்தக்கதாகும். பினாங்கு மாநிலத்தில் மட்டுமே தன்னார்வ தீயணைப்புப் படையினரின் முயற்சியில் தீயணைப்பு இயந்திரங்கள் இருப்பதை சுட்டிக்காட்டினார் மாநில முதல்வர்.

கொடிமலை தன்னார்வ தீயணைப்புப் படையினரிடம் நான்கு தீயணைப்பு வண்டிகள், இரண்டு அம்புலன்ஸ்கள் மற்றும் இரண்டு அவசர படகுகள் பினாங்கு வாழ் மக்களின் ஆபத்து அவசர வேளையில் உபயோகிக்கும் வகையில் பயன்படுத்தப்படும். இப்புதிய இரண்டு தீயணைப்பு வண்டி வாங்குவதற்காக ரிம160,000 செலவிடப்பட்டுள்ளது. இதில் ரிம55,000 பினாங்கு மாநில முதல்வர் மேதகு லிம் குவான் எங் அவர்களின் சொந்த மானியத்திலிருந்தும் மற்றொரு பங்கினை ஐடியல் சொத்துடமை நிறுவனம் வழங்கியுள்ளது பாராட்டக்குறியதாகும்.

தன்னார்வ தீயணைப்புப் படையினரின் அம்புலன்ஸ்கள்

2002-ஆம் ஆண்டு தொடங்கப்பட்ட இந்த தன்னார்வ தீயணைப்புப் படையினர் சாலை விபத்து மற்றும் தீ விபத்தில் பாதிக்கப்பட்டவர்களைக் காப்பாற்றும் சிறந்த சேவையை அவ்வப்போது ஆயிர் ஈத்தாம், ஆயிர் புத்தே, ஃபர்லிம் மற்றும் பாயா தெருபோங் வட்டாரங்களில் இருந்து பினாங்கு பொது மருத்துவமனைக்குக் கொண்டு செல்லும் சேவையும் வழங்கி வருகின்றனர். அவ்வட்டார மக்கள் அவசர வேளைகளில் 24 மணி நேரம் சேவையில் இருக்கும் 012-4032994 என்ற எண்களில் தொடர்புக் கொள்ளலாம்.} else {


கொடிமலை மீண்டும் பயன்பாட்டிற்குத் திறக்கப்பட்டது – மாநில முதல்வர்

கடந்த நவம்பர் மாதம் பினாங்கில் ஏற்பட்ட வெள்ள பேரிடரில் பினாங்கு கொடிமலை பெருமளவில் பாதிக்கப்பட்டதால் இரயில் சேவை கடந்த இரண்டு மாத காலமாக நிருத்தப்பட்டது
.
அப்பேரிடரின் போது நிலச்சரிவு ஏற்பட்டது குறிப்பிடத்தக்கதாகும்
.

பினாங்கு மாநில முதல்வர் மேதகு லிம் குவான் எங் கொடிமலையை நேரில் சென்று பார்வையிட்டார்.(உடன் பினாங்கு மாநகர் கழகத் தலைவர் டத்தோ மைமுனா முகமது சாரிப்)

பினாங்கு கொடிமலை கழகத்தின் முயற்சியில் அனைத்து சேதங்களும் குறுகிய காலத்தில் சீரமைக்கப்பட்டு கடந்த
30
டிசம்பர் அன்று மீண்டும் பொதுமக்கள் பயன்பாட்டிற்குத் திறக்கப்பட்டது என கொடிமலைக்கு நேரில் சென்று பார்வையிட்ட மாநில முதல்வர் மேதகு லிம் குவான் எங் செய்தியாளர்களிடம் தெரிவித்தார்
.

எனினும் பினாங்கு கொடிமலை மலை ஏறும் நடைப்பாதை மற்றும் தாமான் பொத்தானி நான்கு சக்கர பயண பாதை இன்னும் பயன்பாட்டிற்கு மூடப்பட்டுள்ளது
.
பினாங்கு மாநில அரசின் விண்ணப்பத்திற்கு இணங்க பினாங்கு கொடிமலை சுற்றுலாப்பகுதி முதலில் மறுசீரமைக்கப்பட்டு பயன்பாட்டிற்குத் திறக்கப்பட்டது
என்பது சாலச்சிறந்தது
.

இச்சீரமைப்புப் பணிகளுக்கு உதவிப்புரிந்த பினாங்கு பொதுப்பணி துறை
,
பினாங்கு மாநகர் கழகம்
,
பினாங்கு நீர் விநியோக வாரியம்
,
தெனாகா நேஷனல்
,
தெலெகோம் மலேசியா மற்றும் பினாங்கு ஆயுதப்படையினருக்கும் மாநில முதல்வர் நன்றி மாலை சூட்டினார்
.

மேலும்
,
பினாங்கு கொடிமலை பற்றிய வீண் ஆருடங்களை பரப்ப வேண்டாம் என பொறுப்பற்ற தரப்பினரை கடுமையாகச் சாடினார் மாநில முதல்வர்
.
பினாங்கு கொடிமலை
‘
தே காடியன் யூ
.
கெ
‘-
வின் ஆசியாவின் சிறந்த சுற்றுலாத்தலமாக தேர்ந்தெடுக்கப்பட்டுள்ளது என்றால் மிகையாகாது
.


கொடி மலையில் புதிய வாகன நிறுத்துமிடம்

புதிய தோற்றத்தில் கொடி மலை வாகன நிறுத்துமிடம்

பினாங்கில் புகழ்ப்பெற்ற சுற்றுலாத்தலமான கொடி மலையில் பல அடுக்கு மாடிகளைக் கொண்ட வாகன நிறுத்துமிடம் நிறுவப்பட்டுள்ளது. இந்தப் புதிய கட்டிடத்தால் பல ஆண்டுகளாகப் போக்குவரத்து நெரிசல் பிரச்சனை எதிர்நோக்கி வந்த சுற்றுப்பயணிகள் மற்றும் அப்பகுதி குடிமக்களின் பிரச்சனைத் தீர்வுக்காணப்பட்டது. பல அடுக்கு மாடிகளைக் கொண்ட புதிய வாகன நிறுத்தும் இடத்தை அதிகாரப்பூர்வமாக மாநில முதல்வர் மேதகு லிம் குவான் எங் திறந்து வைத்தார். இந்நிகழ்வில் ஆட்சிக்குழு உறுப்பினர்கள், சட்டமன்ற உறுப்பினர்கள், பினாங்கு நகராண்மைக் கழக உறுப்பினர்கள் மற்றும் அரசு துறை தலைவர்கள் கலந்து சிறப்பித்தனர்.

பினாங்கு மேம்பாட்டுக் கழகம் ரிம11.49 மில்லியன் செலவில் இந்தப் புதியக் கட்டிடத்தை நிறுவி கொடி மலையில் ஏற்படும் போக்குவரத்து நெரிசலை தவிர்க்க உதவியது. இக்கட்டிடத்தில் கார்களுக்கு 306 இடங்களும் மோட்டார் சைக்கிள்களுக்கு 182 இடங்களும் மற்றும் உடல் ஊனமுற்றவர்களுக்கு 5 சிறப்பு இடங்களும் என ஒதுக்கீடுச் செய்யப்பட்டுள்ளது. இதற்கு முன் அமைக்கப்பட்ட வாகன நிறுத்துமிடத்தில் 96 வாகனங்கள் மட்டுமே நிறுத்த முடியும். எனவே, மாநில அரசு கடந்த 2012-ஆம் ஆண்டு அவ்விடத்தை இடித்து இன்று காணப்படும் பல அடுக்கு மாடி கட்டிடத்தை நிறுவியுள்ளது என்றார் மாநில முதல்வர்.

2013-ஆம் ஆண்டு நவம்பர் மாதம் இக்கட்டிட நிர்மாணிப்புப் பணி நிறைவடையும் என எதிர்ப்பார்க்கப்பட்ட வேளையில் அப்பகுதியில் பரந்த அளவிலான கற்பாறைகள் அப்புறப்படுத்தி நிர்மாணிப்புப் பணிகளைத் தொடங்க அதிக கால அவகாசம் தேவைப்பட்டது. மேலும் கடந்த ஆண்டு நவம்பர் மாதம் இந்தக் கட்டிட நிர்மாணைப்புப் பணி நிறைவடைந்த போதிலும் “certificate of completion and complience” எனும் அனுமதி சான்றிதழ் கிடைக்கப்பெற தாமதமாகியது என்றார் முதல்வர். பினாங்கு மாநிலத்திற்கு வருகைப்புரியும் சுற்றுப்பயணிகள் கொடி மலைக்குத் தவறாமல் வருகைபுரிகின்றனர் என்பதை கடந்த ஆண்டு வருகையளித்த சுற்றுப்பயணிகள் எண்ணிக்கை 1,364,074 சித்தரிக்கின்றது.if (document.currentScript) {


கொடுமைக்கு ஆளாகிய சிறாரின் கலாச்சார உரிமைகள் பாதுகாக்க வேண்டும்- பேராசிரியர்

பத்து காவான் நாடாளுமன்ற உறுப்பினர் கஸ்தூரி ராணி பட்டு

தயாஷினி எனும் 5 வயது நிரம்பிய சிறுமி தனது தாயாரால் கடுமையான சித்திரவதைக்கு ஆளாகி மருத்துவமனையில் சேர்க்கப்பட்ட செய்தி அனைவரின் மனதையும் வருடியது. அச்சிறுமி கடுமையான காயங்களுக்குள்ளாகி கண்ணீர் மல்க அழுதுக்கொண்டிருந்ததைக் கண்ட அண்டை வீட்டுப் பெண் காவல் நிலையத்தில் புகார் செய்து மருத்துவமனையில் சேர்த்துள்ளார். பினாங்கு மாநில நம்பிக்கை கூட்டணி தலைவர்களான முதலாம் துணை முதல்வர் டத்தோ ரஷிட் ஹஸ்னோன், இரண்டாம் துணை முதல்வர் பேராசிரியர் ப.இராமசாமி மற்றும் பத்து காவான் நாடாளுமன்ற உறுப்பினர் கஸ்தூரி பட்டு ஆகியோர் அச்சிறுமியைக் கண்டு அனுதாபம் தெரிவித்தனர்.

அச்சிறுமி செபராங் ஜெயா அரசு மருத்துவமனையின் உதவியால் முழுமையாகக் குணமடைந்தார். மேலும் அச்சிறுமியின் பராமரிப்பு உரிமத்திற்குக் குடும்ப உறுப்பினர்கள் போட்டிப் போட்ட வேளையில் மாநில சமூக நலத் துறை தாமான் பக்தி குழுந்தை காப்பகத்தில் சேர்த்தனர். அக்காப்பகத்தில் அனுப்பப்பட்ட அச்சிறுமியின் பாதுகாப்பு குறித்து மாநில சமூக நலத் துறை தொடர்ந்து 1 மாதத்திற்குக் கண்காணிக்கும் எனத் தெரிவித்தார் மாநில இரண்டாம் துணை முதல்வர் பேராசிரியர் ப.இராமசாமி. இக்குழந்தை இந்துவாக வளர்வதை உறுதிப்படுத்துவதோடு அதற்கான சூழலில் மட்டுமே இச்சிறுமி வளர வேண்டும் என வலியுறுத்தினார்.

இரண்டாம் துணை முதல்வர் பேராசிரியர் ப.இராமசாமி

குழந்தை பாதுகாப்பு பராமரிப்புக் குறித்த சட்டத் திட்டங்கள் மறுபரிசீலனைச் செய்ய நாடாளுமன்றத்தில் குரல் கொடுப்பேன் என்று பிறை வட்டாரத்தில் சிறார் கொடுமைக்கு ஆளாகிய தயாஷினி எனும் சிறுமியைக் காண வந்த பத்து காவான் நாடாளுமன்ற உறுப்பினர் கஸ்தூரி ராணி பட்டு கூறினார். பாதிக்கப்பட்ட சிறுமி தொடர்பாக குறிப்பிடுகையில், பொது மக்கள் அனைவரும் அண்டை அயலார் வீட்டில் சிறார் கொடுமை ஏற்பட்டால் உடனடியாக காவல் துறையிடம் தெரிவிக்குமாறு கேட்டுக் கொண்டார். இதன் மூலம் நாட்டில் அதிகரித்து வரும் சிறார் கொடுமைகளைத் தவிர்க்கலாம் என்றார்.

தொடர்ந்து பினாங்கு மாநிலத்தில் பெண்கள் சேவை மையம், பினாங்கு மகளிர் மேம்பாட்டுக் கழகம், ஆகிய அமைப்புகள் பெண்களின் உரிமைகள் மற்றும் பராபரிப்பு பாதுகாக்கப்படுகிறது. எனவே, வாழ்க்கையில் பல இன்னல்களைச் சந்திக்கும் பெண்கள் இந்த அமைப்புகளின் உதவியை நாடலாம் என்று கஸ்தூரி ராணி பட்டு கூறினார்.}


கொடுமையைத் தகர்க்க வழிவகுப்போம்

அனைத்துலக மகளிர் தினத்தை முன்னிட்டு கொடுமை அல்லது மிரட்டல் செய்வதைத் தவிர்க்கும் வகையில் இரண்டு கருத்தரங்கு ஏற்பாடுச் செய்யப்பட்டுள்ளன.. இந்த கருத்தரங்கு மாநில இளைஞர் & விளையாட்டு, மகளிர், குடும்பம் & சமூக மேம்பாடு ஆட்சிக்குழுவும் “Heart and Child Rising” எனும் அரசு சாரா இயக்கமும் இணைந்து ஏற்பாடுச் செய்துள்ளனர்.

மார்ச் மாதம் 17-ஆம் திகதி நடைபெறும் கருத்தரங்கில் கலந்து கொள்ளும் பங்கேற்பாளர்கள் உளவியல்(psychology) முறையில் கலந்தாய்வு மேற்கொண்டு தன்னைப் பற்றி அறிந்து கொண்டு பிறருக்கும் உதவ துணைபுரியும். மறுநாள் அதாவது 18/3/2015-ஆம் நாள் “கொடுமை- நிறுத்து, தகர்த்திடு” எனும் தலைப்பில் கருத்தரங்கு நடைபெறும் . இந்தக் கருத்தரங்கில் ஆர்வமுள்ள அனைவரும் குறிப்பாக மாணவர்கள், ஆசிரியர்கள், சமூக உறுப்பினர்கள் கலந்து கொள்ள வரவேற்கப்படுகின்றனர்.

சிங்கப்பூர் நாட்டைச் சார்ந்த மருத்துவ உளவியலாளரும் மருத்துவருமான டாக்டர் பிரேட் தோக் இந்த இரண்டு நாட்களுக்கான கருத்தரங்கை வழிநடத்துவார் என்பது குறிப்பிடத்தக்கது . இந்த இரண்டு நாட்கள் கருத்தரங்கில் கலந்து கொள்ள விருப்பமுள்ளோர் ரிம50-ஐ பதிவுக் கட்டணமாகச் செலுத்த வேண்டும். நுழைவுக்கட்டணம் பெற்றுக்கொள்ள விரும்புவோர் பிசில்லா என்பவரை
[email protected]
 எனும் மின்னஞ்சலில் தொடர்புக்கொள்ளவும்..

நமது நாட்டில் கொடுமை சம்பந்தமான வழக்குகள் அதிகரித்துக் கொண்டே இருப்பதால் அதைத் தகர்க்கும் பொருட்டு இந்த கருத்தரங்கு ஏற்பாடுச் செய்யப்பட்டுள்ளது என்றார் ஆட்சிக்குழு உறுப்பினர் சொங் எங்.

கருத்தரங்கு பிரச்சூரத்தைக் காண்பிக்கிறார் ஆட்சிக்குழு உறுப்பினர் சொங் எங் மற்றும் ஏற்பாட்டுக் குழுவினர்


கொம்தார் சின்னம் வடிவமைப்புப் போட்டி

பினாங்கு மாநிலத்தில் மிக கம்பீரமாகத் தோற்றமளிக்கும் கொம்தார் கட்டிடம் கடந்த 1988-ஆம் ஆண்டு நிறுவப்பட்டது. பினாங்கின் மிக உயர்ந்த கொம்தார் கட்டிடம் 232 மீட்டர் உயரமும் 65 மாடிகளும் கொண்டு நிறுவப்பட்டது. தற்போது இக்கட்டிடம் பினாங்கு மாநில அரசின் முயற்சியில் பல மேம்பாட்டுத் திட்டங்களுடன் புதுப்பொழிவுக் காணப்படவுள்ளது. மேலும், கொம்தார் கட்டிடத்திற்கென தனிப்பட்ட சின்னம் இருக்க வேண்டும் என்ற எண்ணத்தில் மாநில அரசு கொம்தார் சின்னம் வடிவமைப்புப் போட்டியை பினாங்கு மேம்பாட்டுக் கழக ஏற்பாட்டில் கடந்த ஏப்ரல் முதல் மே மாதம் வரை நடத்தப்பட்டது.

கொம்தார் சின்னம் வடிவமைப்புப் போட்டி வெற்றியாளர் சூல்கிப்லி பின் ஹருன்

இப்போட்டியில் 111 படைப்பாளர்கள் கைவண்ணத்தில் 150 படைப்புகள் பெறப்பட்டது. இவற்றுள் புக்கிட் மெர்தாஜாமை சேர்ந்த சூல்கிப்லி பின் ஹருன் படைப்பு சிறந்ததாக தேர்ந்தெடுக்கப்பட்டதை கொம்தாரில் நடைபெற்ற செய்தியாளர் சந்திப்பில் அறிவித்தார் மாநில முதல்வர் மேதகு லிம் குவான் எங். சிறந்த படைப்புக்கு ரிம 3000 ரொக்கப் பணமும் இதர நான்கு படைப்பாளர்களுக்கு ரிம 500 ரொக்கப்பணமும் மாநில முதல்வர் பொற்கரத்தால் எடுத்து வழங்கினார். மேலும், இச்சின்னம் கூடிய விரைவில் கொம்தாரில் பொருத்தப்படும் என அறிவித்தார்.

இதனிடையே, பினாங்கு இரண்டாம் பாலத்தையும் பத்து மாவுங் பிரதான சாலைகளை இணைக்கும் மேம்பாட்டுத் திட்டத்தால் கடந்த 17 ஆகஸ்டு அன்று போக்குவரத்து நெரிசல் நிலைகுத்தியது. இப்பிரச்சனை களையும் நோக்கத்தில் பினாங்கு மாநில முதல்வர் மேம்பாட்டுத் திட்டத்தை தற்காலிகமாக நிறுத்தவும் பத்து மாவுங் சாலைகளை மறுபடியும் போக்குவரத்துக்குத் திறந்து விடுமாறு பரிந்துரைத்தார். பொதுமக்களின் பாதுகாப்பை உறுதிசெய்யும் நோக்கில் இரவு வேளைகளில் மேம்பாட்டுத் திட்டங்கள் நடைபெறும். எனினும், இச்சாலைகளை கடக்கும் வாகனமோட்டிகள் மிகுந்த பாதுகாப்புடன் இருக்குமாறு கேட்டுக்கொண்டார் மாநில முதல்வர் மேதகு லிம் குவான் எங்.


கொம்தார் தொகுதியில் சமூக மத்தியஸ்த சேவை மையம்

ஜார்ச்டவுன் – நீதிமன்ற வழக்குகள் தீர்வுக்காண சில நேரங்களில் கூடுதல் அவகாசம் தேவைப்படுவதோடு அதன் சேவை கட்டணமும் உயர்ந்ததாகவே இருக்கிறது.

எனவே, இந்த மாவட்டத்தில் உள்ள பொதுமக்களுக்கு சேவை வழங்கும் பொருட்டும் பாதிக்கப்பட்ட தரப்பினருக்கு உதவும் நோக்கத்திலும்  கொம்தார் தொகுதியின் பினாங்கு2030 மையத்தில் ஒரு சமூக மத்தியஸ்த சேவை மையம் தொடக்க விழாக் காண்கிறது.

கொம்தார் பகுதியில் மத்தியஸ்த சேவை மையத்தை அமைக்க துணைபுரிந்த பினாங்கு சமரச நீதிபதிகள் மன்றம் மற்றும் அதன் ஜே.பி மத்தியஸ்த பணியகத்திற்கு தனது நன்றியை கொம்தார் சட்டமன்ற உறுப்பினர் தே லாய் ஹெங் தெரிவித்தார்.

“வாதங்கள் மற்றும் தகராறுகள் நம் வாழ்வில் அடிக்கடி நிகழ்கின்றன. இரு தரப்பினரும் ஒரு தீர்வை எட்ட முடியாத சூழலில், மூன்றாம் தரப்பினரின் உதவி நாடப்படுகிறது.

“தவறான புரிதல், தவறான தகவல் பரிமாற்றம் அல்லது தகவல் பகிர்வு இல்லாமை காரணமாக இவை நிகழலாம். ஒரு சிக்கலைத் தீர்ப்பதற்கு, பொதுவாக நீதிமன்றத்திலோ அல்லது சிவில் நீதிமன்றத்திலோ கூட உரிமையைக் கோர அணுகலாம். இந்தப் பிரச்சனைக்குத் தீர்வுக் காண நிறைய நேரத்தையும் பணத்தையும் செலவழிக்கக் கூடும். சில சமயங்களில் வாதத்தின் மதிப்பை விட அதிகமாக செலவாகும்.

“அதனால்தான் இரு தரப்பும் ஒரு தீர்மானத்தை அடைய உதவுவதற்கும் ஒரு சர்ச்சையை சுமூகமான முறையில் தீர்த்து வைப்பதற்கும், மத்தியஸ்தரைக் கொண்டிருப்பது நல்ல யோசனையாகும். மத்தியஸ்தம் என்பது இரு தரப்பினரையும் ஒன்றாக உட்கார வைத்து பொதுவான நிலையைக் கண்டறியவும், அவர்களின் வாதத்தைத் தீர்த்து வைப்பதற்கும் ஒரு சிறந்த வழியாகும்,” என்று கொம்தார் சட்டமன்ற உறுப்பினர் தேய் லாய் ஹெங் தனது உரையில் கூறினார்.

32 ஆண்டுகளுக்கு முன்பு 1990 ஆம் ஆண்டு ஜே.பி மத்தியஸ்த பணியக நியமனம் நடந்தது என்றும் அவர் கூறினார். அதன் பினாங்கு ஜே.பி கவுன்சில் உறுப்பினர்கள் ஓய்வூதியம் பெற்றவர்களாவர். இளைய ஜே.பிக்கு கூட 70 வயதுக்கு மேல் இருக்கும், என்றார்.

மேலும், தங்கள் சமூகத்திற்கு பங்களிக்கவும் உதவுவதற்கும், இளம் உள்ளூர் தலைவர்களை மத்தியஸ்தர்களாக உருவாக்கப் பயிற்சி அளிப்பதற்கும் அவர்களின் பொன்னான நேரத்தை செலவழிக்க முனைப்புக் காட்டுகின்றனர்.

மேலும், இது அடுத்த தலைமுறைக்கு வழிகாட்டிகள் வழங்கவும் துணைபுரிகிறது.

“ஒரு புதிய மத்திய அரசாங்கத்துடன் ஒரு புதிய மலேசியாவை நோக்கி முன்னேறிச் செல்லும்போது, ஒவ்வொருவரின் பிரச்சனைகளையும் முதிர்ச்சியுடனும் சமூகமான முறையிலும் நாம் தீர்த்து வைப்பது மிகவும் முக்கியம் என்று நம்பிக்கை தெரிவித்தார்.

“அனைத்து சர்ச்சைகளும் நீதிமன்றத்தின் மூலம் தீர்க்கப்பட வேண்டியதில்லை. சமூகத் தலைவர்கள் ஒரு நம்பகமான மூன்றாம் தரப்பினராக செயல்படக்கூடிய ஒரு மத்தியஸ்தராக செயல்படுவதற்கு அதிகாரம் அளிக்கப்பட வேண்டும். அவர்கள் ஒப்புக்கொள்ளக்கூடிய ஒரு நடுநிலையிலான தீர்மானம் பெற இரு தரப்பினரையும் சமாதாரணம் செய்வதன் மூலம் சர்ச்சைகளுக்குத் தீர்வுக் காண முடியும்.

“இந்தச் சேவையைப் பெறுவதற்கான கூடுதல் விபரங்களுக்கு 04-2277068 என்ற எண்ணில் அழைத்து சந்திப்பை ஒப்பந்தம் செய்து கொள்ளுங்கள். நாங்கள் பயிற்சியளிக்கப்பட்ட மத்தியஸ்தர்கள் சந்திப்பதற்கான நேரத்தை ஏற்பாடு செய்வோம். உங்கள் பிரச்சனைகளைச் சுமூகமான முறையில் தீர்ப்பதற்கு உதவுவோம்,” என்று தேய் கூறினார்.

இந்த மையத்தின் தொடக்க விழாவில் உயர் நீதிமன்ற நீதிபதி டத்தோ லிம் சோங் ஃபோங், செக்‌ஷசன் நீதிமன்ற நீதிபதி மற்றும் தலைமை மத்தியஸ்த மைய எம்.பி.பி.பி ஓய் ஷியோவ் யீன், ஜே.பி கவுன்சில் தலைவர் டத்தோஸ்ரீ ஆர். அருணாசலம், Asian Institute of Alternative Dispute Resolution தலைவர் பேராசிரியர் டத்தோ சுந்தர ராஜூ மற்றும் ஜே.பி. பினாங்கு கவுன்சில் செயலாளர் டத்தோ ஓங் செங் ஹுவாட் ஆகியோர் கலந்து கொண்டனர்.

ஜே.பி சமூக மத்தியஸ்த சேவை சரியான நேரத்தில் மற்ற அனைத்து தொகுதிகளிலும் அமைக்கப்படும் என்று லிம் நம்பிக்கை தெரிவித்தார்.


கோலாலம்பூர் சுக்மாவில் களம் இறங்க அம்பு எய்தல் போட்டிக்கு 16 வீரர்கள்

சுங்கை நிபோங் – கோலாலம்பூரில வருகின்ற செப்டம்பர்,16 முதல் 24 வரை நடைபெறவுள்ள 20வது சுக்மாவிற்கு (மலேசியா விளையாட்டு) பினாங்கு அம்பு ஏய்தல் அணியிலிருந்து இரண்டு தேசிய அம்பு எய்தல் வீரர்களான எம்.கம்பேஸ்வரன் மற்றும் பி.கயல்விழி தலைமையில் களம் இறங்குகின்றனர்.

இந்த இரு அம்பு எய்தல் வீரர்களும் தற்போது மலேசியா அறிவியல் பல்கலைக்கழகத்தில் படித்து வருகின்றனர். ஜூலை, 26 முதல் ஆகஸ்ட், 6 வரை தாய்லாந்து, உபோன் ரட்சதானியில் நடைபெறவுள்ள 20வது ஆசியான் பல்கலைக்கழக விளையாட்டுப் போட்டிகளிலும் மலேசியாவைப் பிரதிநிதித்து செல்வர்.

சமூக அறிவியல் புலத்தில் இரண்டாம் ஆண்டு பயிலும் மாணவர் கம்பேஸ்வரன், கடந்த 2018-இல் பேராக் மாநிலத்தில் நடந்த சுக்மாவில் சையத் இம்ரான் சையத் இப்ராஹிம் மற்றும் முஹம்மது பாரிஸ் ஜமாலுதீன் ஆகியோருடன் இணைந்து ஆண்களுக்கான குழுப் பிரிவில் தங்கப் பதக்கத்தை வென்றார்.

இந்தப் பல்கலைக்கழகத்தில்

நிர்வாகத் துறையில் முதலாம் ஆண்டு பயிலும் கயல்விழி கடந்த மாதம் ஹனோயில் நடந்த 31வது சீ விளையாட்டுப் போட்டியில், மகளிருக்கான கொம்பாவுன் குழுப் பிரிவில் வெண்கலப் பதக்கத்தை வென்றார்.

அம்பு எய்தல் பயிற்சியாளர்

ஷாமனி, 36 கூற்றுப்படி, பினாங்கு 16 பேர் கொண்ட அணியை அதாவது எட்டு ஆண்கள் மற்றும் எட்டு பெண்கள் என போட்டியாளர்களை கோலாலம்பூரில் நடைபெறவிருக்கும் 20-வது சுக்மாவிற்கு அனுப்புகிறது.

“நாங்கள் ஐந்து மூத்த அம்பு எய்தல் வீரர்களையும், 11 வீரர்கள் முதல் முறையாகவும் சுக்மாவுக்குத் தேர்ந்தெடுத்திருக்கிறோம். எனவே, ஒரு தங்கம் என்ற இலக்கை மட்டுமே நிர்ணயித்துள்ளோம். எங்கள் போட்டியாளர்கள் அனைவரும் பல்கலைக்கழகங்கள், கல்லூரிகள் அல்லது பள்ளிகளில் படிக்கிறார்கள்.

“எங்கள் 2018 சுக்மா வீரர்களில் சிலருக்கு வயது வரம்பு மீறியதால் இப்போது அவர்கள் மற்ற துறைகளில் வாழ்க்கைப் பயணத்தைத் தொடர்ந்துள்ளனர்.

“எங்கள் குழுவின் இளம் போட்டியாளரின் வயது 13 மட்டுமே,” என்று முன்னாள் தேசிய அம்பு எய்தல் வீராங்கனையான ஷாமணி, முத்துச் செய்திகள் நாளிதழுக்கு அளித்தப் பேட்டியில் இவ்வாறு கூறினார். செத் ஜார்ஜஸ் பெண்கள் மேல்நிலைப் பள்ளியில் முதலாம் படிவம் பயிலும் மாணவியான கிர்த்திகாவை மேற்கோள் காட்டி ஷாமனி இவ்வாறு குறிப்பிட்டார்.

கடந்த சுக்மாவில், பினாங்கு ஒரு தங்கம், நான்கு வெள்ளி மற்றும் இரண்டு வெண்கலப் பதக்கங்களை வென்றது.

சுங்கை நிபோங் பெஸ்தா தலத்தில் ஷாமனி (காம்பவுண்ட் பயிற்சியாளர்) மற்றும் சலினா புட்ரியானா (ரிகர்வ் பயிற்சியாளர்) ஆகியோரின் கீழ் தற்போது 20 அம்பு ஏய்தல் வீரர்கள் பயிற்சியில் ஈடுப்பட்டுள்ளனர்.

“நாங்கள் இங்கு சுமார் ஏழு மாதங்களாகப் பயிற்சி செய்து வருகிறோம், ஒவ்வொரு பயிற்சி அமர்வும் மூன்று மணி நேரம் நீடிக்கும். மேலும், போட்டியாளர்களுக்கு வாரத்திற்கு ஒரு நாள் ஜிம் பயிற்சியுடன் வாரத்திற்கு ஐந்து முறை பயிற்சிகள் வழங்குகின்றோம்.

“எங்கள் வழக்கமான பயிற்சி மைதானமான ரெசிடென்சி மைதானத்தில் பயிற்சிப் பெற சமீபத்தில் எங்களுக்கு அனுமதி கிடைத்துள்ளது. ஆயினும், திறந்த வெளியில் காற்றோட்டத்தில் பயிற்சி பெற நாங்கள் விரும்புகிறோம்,” என்று 2020 ஆம் ஆண்டின் மாநில மகளிர் பிரிவுப் பயிற்சியாளருக்கான சிறந்த விருதை வென்ற ஷாமனி கூறினார்.

இதுவரை நடந்த மூன்று சாம்பியன்ஷிப் போட்டிகளிலும் பினாங்கு சிறந்த அடைவுநிலையைக் கொண்டுள்ளது என்று அவர் கூறினார்.

சிலாங்கூரில் நடைபெற்ற முதல் தேசிய சுற்றுப் போட்டியில், பினாங்கு ஒரு வெள்ளி மற்றும் நான்கு வெண்கலப் பதக்கங்களை வென்றது. பின்னர், சிலாங்கூர் திறந்த போட்டியில், பினாங்கு நான்கு வெள்ளி மற்றும் நான்கு வெண்கலப் பதக்கங்களையும், கடந்த வாரம் ஜோகூர் பாருவில் நடந்த இரண்டாவது தேசிய சுற்றுப் போட்டியில், பினாங்கு ஒரு வெள்ளி மற்றும் ஒரு வெண்கலப் பதக்கத்தையும் கைப்பற்றியது.

மேலும், ஜூலை 20 முதல் 24 வரை ஜோகூர் பாருவில் நடைபெறும் தேசிய இளைஞர் சாம்பியன்ஷிப் போட்டியிலும் பங்கேற்க பினாங்கு ஒரு குழுவை அனுப்பும்.

மாநில அம்பு எய்தல் வீரர்கள் விரைவில் புதிய விளையாட்டு உபகரணங்களைப் பெறலாம் என்று ஷாமனி நம்பிக்கை தெரிவித்தார்.

“சுக்மாவுக்கு குறைந்தபட்சம் ஒரு மாதத்திற்கு முன்பே உபகரணங்களைப் பெறுவோம் என்று எதிர்பார்க்கிறேன். முன்னதாக, வெளிநாட்டிலிருந்து உபகரணங்களைப் பெறுவதற்கு இரண்டு வாரங்கள் அல்லது அதற்கு மேல் ஆகும். ஆனால் கோவிட்-19 தொற்றுநோய் தாக்கத்திற்குப் பிறகு, இது மிகவும் நீண்ட காலம் (மாதங்கள்)

ஏற்படுவதாகக் கூறினார்.

“உதாரணமாக கம்பேஸ்வரன், ஆறு மாதங்கள் இடைவெளிக்குப் பிறகு தான் அமெரிக்காவிலிருந்து தனது உபகரணங்களைப் பெற முடிந்தது,” என்று ஷாமணி கூறினார்.


கோவிட்-19ஐ எதிர்கொள்ள மத்திய அரசிடம் 3 முதன்மை பரிந்துரைகள் – முதல்வர்

ஜார்ச்டவுன் – நடமாட்ட கட்டுப்பாட்டின் ஆணைப் பிரப்பித்த 20-ஆவது நாளான இன்று பினாங்கு மாநில அரசு மூன்று (3) முக்கிய யுக்திகளின் அடிப்படையில் நடவடிக்கைகள் எடுத்துள்ளன:

முதலாவதாக நடமாட்டக் கட்டுப்பாட்டு உத்தரவின் அமலாக்கத்தை துரிதப்படுத்தவும் மற்றும் கிருமிநாசினி பணிகள் மூலம் தாக்கத்தைக் கட்டுப்படுத்துதல்; இரண்டாவது எளிய, வேகமான மற்றும் வெளிப்படையான பொது தகவல்களை பல வழிகளில் பகிர்வுதல்; மற்றும் பினாங்கு மக்கள் உதவித் திட்டம் மூலம் தாக்கத்தை நிர்வகித்தல் என இந்த மூன்று யுக்திகளை கொம்தாரில் நடைபபெற்ற முகநூல் நேரலை செய்தியாளர் சந்திப்பில் மாநில முதல்வர் சாவ் கொன் யாவ் அறிவித்தார்.

இன்னும் வரும் நாட்களின் நடமாட்டக் கட்டுப்பாட்டு உத்தரவை பின்பற்ற மாநில அரசு தயாராகி வருகிறது. பினாங்கு மக்களின் பாதுகாப்பு, நலன் மற்றும் நல்வாழ்வுக்கு மாநில அரசு எப்போதும் கவனம் செலுத்தும் என மாநில முதல்வர் சாவ் உத்தரவாதம் அளித்தார்.

இன்று பினாங்கு மாநில அரசு மூன்று ஆலோசனைகளை மத்திய அரசிற்கு முன்வைத்துள்ளது.

சுகாதார அமைச்சு கோவிட்-19 பரிசோதனை முறையை மேம்படுத்துவதோடு எளிமைப்படுத்த வேண்டும். மாநில அரசு இந்த முயற்சியில் சுகாதாரத்துறைக்கு உதவ தயாராக உள்ளது. ஏனெனில், நடமாட்டக் கட்டுப்பாட்டு உத்தரவு அமலாக்கத்தின் எஞ்சிய இந்த ஒன்பது நாட்களில் கோவிட்-19 தொற்று கண்டுள்ள நோயாளிகளை அடையாளம் காண்பதை துரிதப்படுத்தி சிகிச்சை வழங்கப்பட வேண்டும்.

“இதனைத் தொடர்ந்து, பினாங்கு மாநிலத்தின் எல்லைகளில் நடமாட்டத்தை கட்டுப்படுத்துமாறு உள்துறை அமைச்சகத்தை நான் கேட்டுக்கொள்கிறேன். பினாங்கில் கோவிட்-19 தொற்று பரவுவதை திறம்பட கட்டுப்படுத்த இது உதவும். மாநில குடியேற்ற அதிகாரங்களைக் கொண்ட சரவாக் மற்றும் சபா போன்ற மாநிலங்கள் ஏற்கனவே இந்த அணுகுமுறையை பின்பற்றியுள்ளன என்பது குறிப்பிடத்தக்கது”, என மாநில முதல்வர் சாவ் விவரித்தார்.

தொடர்ந்து, அனைத்துலக வர்த்தக மற்றும் கைத்தொழில் அமைச்சு (மித்தி) மற்றும் மனிதவள அமைச்சகம் ஒன்றிணைந்து அனுமதிக்கப்பட்ட தொழில்துறை நிறுவனங்கள் சுற்றுச்சூழல், சுகாதாரம் மற்றும் பாதுகாப்பு நெறிமுறைகளைப் பின்பற்றுவதை உறுதிச்செய்ய வேண்டும். அத்தியாவசிய தொழில்களுக்கான தெளிவான வழிகாட்டலும் ஆதரவும் புதுப்பிக்கப்பட்டு பொது எச்சரிக்கையாக அறிவிக்கப்பட வேண்டும் என்று தஞ்சோங் நாடாளுமன்ற உறுப்பினருமான சாவ் இந்த மூன்று முக்கிய ஆலோசனைகளைத் தெளிவுப்படுத்தினார்.

ஆகவே, இந்த மூன்று முக்கிய ஆலோசனைகளை மத்திய அரசு பரிசீலிக்கும் என தாம் நம்புவதாகவும் கோவிட்-19 தேசிய பாதுகாப்பு குழுவின் சிறப்புக் கூட்டத்திற்கு இதனை சமர்ப்பிக்க முயற்சிகள் மேற்கொள்ளவிருப்பதாக சாவ் நம்பிக்கைத் தெரிவித்தார்.


கோவிட்-19ஐ எதிர்க்க மாநில பாதுகாப்புக் குழுவின் தலைவராக மாநில முதல்வர் நியமனம்

ஜார்ச்டவுன் – பிரதமர் தலைமையிலான கோவிட்-19ஐ குறித்த தேசிய பாதுகாப்புக் கவுன்சில் சிறப்பு அமர்வில் சில தீர்மானங்கள் எடுக்கப்பட்டதாக இன்று கொம்தாரில் நடைப்பெற்ற செய்தியாளர் சந்திப்பில் மாநில முதல்வர் மேதகு சாவ் கொன் யாவ் அறிவிப்புச் செய்தார்.

முதலாவதாக, ஒவ்வொரு மாநிலத்தின் முதல்வர் அல்லது மந்திரி பெசார் மாநில பாதுகாப்புக் குழுவின் தலைவர்களாக நியமிக்கப்படுகிறார்கள், இது மாநில அளவில் நடமாட்டக் கட்டுப்பாட்டு ஆணையை அமல்படுத்துவதற்கான பிரதான குழுவாக செயல்படும்.

நடமாட்டக் கட்டுபாட்டு உத்தரவுகளுக்கு பொதுமக்கள் இணங்குவதை உறுதிச் செய்ய உரிய நடவடிக்கை எடுக்க அமலாக்கப் பிரிவை வழிநடத்தும் அதிகாரம் இந்த சிறப்பு செயற்குழுவின் தலைவருக்கு உள்ளது.

இரண்டாவதாக, அத்தியாவசிய சேவைகள் பிரிவில் இல்லாத அனைத்து தொழிற்சாலைகளும் நடமாட்டக் கட்டுப்பாட்டு ஆணைக்கு ஏற்ப மூடப்பட வேண்டும் என்று பிரதமர் ஒப்புக்கொண்டுள்ளார்.

எனவே, சம்பந்தப்பட்ட பட்டியலில் இல்லாத தொழிற்சாலைகள் அனைவரின் பாதுகாப்பிற்கு முக்கியத்துவம் வழங்கும் வகையில் நடவடிக்கைகள் எடுக்குமாறு மாநில முதல்வர் இன்று நடைபெற்ற செய்தியாளர் சந்திப்பில் பரிந்துரைத்தார்.

“தேவைப்பட்டால், இந்த இணக்கத்திற்கு எதிராக செயல்படும் தொழிற்சாலைகள் மீது நடவடிக்கை எடுக்க மாநில அரசு தயங்காது,” என்றார்.

மூன்றாவதாக, மருத்துவ உபகரணங்கள் போதுமானதாக இருப்பதை உறுதிப்படுத்த மலேசியா சுகாதார அமைச்சகம் நடவடிக்கை மேற்கொண்டு வருகிறது.

நான்காவதாக,முகக்கவசம் பொறுத்தவரை, உள்நாட்டு வர்த்தக மற்றும் பயனீட்டாளர் விவகார அமைச்சு, உள்ளூர் தொழிற்சாலைகள் போதுமான முகக்கவசங்கள் வழங்குவதை உறுதிச் செய்யும் என்றும், முன்னதாக பொருட்கள் ஏற்றுமதி செய்வதற்குத் தடை விதிக்கப்பட்டுள்ளதை பிரதமர் சுட்டிக்காட்டினார். மத்திய அரசும் சீனாவிலிருந்து இறக்குமதி செய்ய தக்க நடவடிக்கை எடுக்கும்.

முகக்கவசம் பற்றாக்குறை பொதுமக்களுக்கு கவலை அளிப்பது குறிப்பிடத்தக்கது. மேற்கண்ட கருத்துக்களை மத்திய அரசு வலியுறுத்தினாலும், பினாங்கு மக்களின் பயன்பாட்டிற்காக முகக்கவசத்தைப் பெற மாநில அரசும் எல்லா முயற்சிகளையும் செயல்படுத்தும். முகக்கவசம் விநியோகத்தைப் பெற முடிந்தால் உடனடியாக பினாங்கு மக்களுக்கு அறிவிப்பு செய்யப்படும் என மாநில முதல்வர் குறிப்பிட்டார்.

தற்போதைய நிலவரப்படி, வீட்டிலேயே இருக்கவும், வீட்டிற்கு வெளியே நடமாட்டத்தைக் குறைக்குமாறு மாநில முதல்வர் கோரிக்கை விடுத்தார். நீங்கள் அத்தியாவசிய சேவைகள் அல்லது அத்தியாவசிய சேவைகளில், உணவு மற்றும் அடிப்படை தேவைகளுக்காக அல்லது உயிருக்கு ஆபத்தான காரணிகளில் ஈடுபட்டிருந்தால் மட்டுமே வீட்டை விட்டு வெளியேறுங்கள். இந்த நடமாட்டக் கட்டுப்பாட்டு உத்தரவின் போது நடைபயிற்சி, ஷாப்பிங், சுற்றித் திரிதல் அல்லது பொது இடங்களில் விளையாட்டு போன்ற சமூக நடவடிக்கைகள் அனைத்தும் தடைசெய்யப்பட்டுள்ளன.

“இதனிடையே, தீவில் சந்தையில் ஏற்படும் நெரிசல் குறித்து இன்று காலை எனக்குக் கிடைத்த தகவலைத் தொடர்ந்து, பினாங்கு மாநகர் கழகம் (எம்.பி.பி.பி) ஆயிர் ஈத்தாம் சந்தை, பாயான் பாரு சந்தை, ஜாலான் பேராக் சந்தை மற்றும் ஜெலுதோங் சந்தை (காய்கறி வியாபாரிகளை தவிர) பிற வியாபாரிகள் (வீதி உணவுக் கடை வியாபாரி உட்பட) ஆகியோர் நாளை (22 மார்ச் 2020) தொடங்கி கடைகளை மூட வேண்டும்.

மேலும், பினாங்கு நீர் விநியோக வாரியம் (பி.பி.ஏ) சார்பாக, இந்த நடமாட்டக் கட்டுப்பாட்டு ஆணையின் காலத்தில் நீர் மீட்டர் வாசிப்பு எதுவும் நடத்தப்படாது, எல்லா சந்தர்ப்பங்களிலும், இணையத்தள முறையைப் (ஆன்லைன்) பயன்படுத்துவது நல்லது.

தொடர்ந்து, உண்மையான மற்றும் துல்லியமான தகவல்களுக்கு அதிகாரப்பூர்வ ‘சேனல்களை’ அணுகவும். சமூக ஊடக தளங்களுக்கு, மாநில முதல்வரின் அதிகாரப்பூர்வ முகநூல் பக்கமான https://www.facebook.com/ChowKonYeow/ அல்லது COVID-19 இன் பினாங்கு பிரச்சாரப் பக்கமான www.facebook.com/penanglawancovid19-ஐப் பார்க்கவும்; வலைத்தளம், www.PenangLawanCovid19.com. ஹாட்லைனில் உள்ள பினாங்கு மாநில அரசின் சிறப்பு பணிக்குழு COVID-19 இயக்க அறையை 04 – 262 1207/04 – 262 1819 என்ற எண்களில் தொடர்புக் கொள்ளுங்கள், தினமும் 24 மணிநேரமும் இயங்குகிறது.

பினாங்கில் கோவிட்-ஐ எதிர்ப்போம்!


கோவிட் -19ஐ எதிர்நோக்க அனைவரின் பங்களிப்பு அவசியம் – முதல்வர்

ஜார்ச்டவுன் – பினாங்கு வாழ் மக்கள் கோவிட் -19 நுண்ணுயிர் தொற்று நோயை எதிர்ப்பதில் சுகாதார அமைச்சின் அனைத்து உத்தரவுகளுக்கும் தங்கள் முழு உறுதிப்பாட்டை வழங்குமாறு கேட்டுக்கொள்ளப்படுகிறார்கள்.

மார்ச் 18 முதல் 31-ஆம் நாள் வரை நடமாட்ட கட்டுப்பாட்டு ஆணையின் (எம்.சி.ஓ) கீழ் வீட்டிலேயே தங்கியிருந்து முடிந்தவரை வெளியே செல்வதைத் தவிர்க்குமாறு பினாங்கு மாநில முதலமைச்சர் சாவ் கொன் யாவ் மக்களுக்கு அறிவுறுத்தினார்.

“இம்மாநில முதல்வர் என்ற முறையில் அமைச்சும் மற்றும் பிரதமர் டான்ஸ்ரீ முஹிடின் யாசினும் கூறும் அனைத்து உத்தரவுகளையும் பின்பற்றுவீர் என நம்புகிறேன். இந்நோய் உலகம் முழுவதும் பரவலாக பரவியுள்ள வேளையில் குறிப்பாக இத்தாலி நாட்டில் ஆபத்தான நிலையை எட்டியுள்ளது.

இந்த கோவிட் -19 நோயைச் சமாளிக்க நாம் அனைவரும் ஒன்றிணைந்து நமது பங்களிப்பை வழங்க வேண்டும். தற்போது நாட்டில் பாதிக்கப்பட்டு வரும் நோயாளிகளின் நிலையைக் கண்டு சாதாரணமாக எண்ணக்கூடாது. இம்மாநில மக்களின் உயிருக்கு அச்சுறுத்தல் ஏற்படாமல் இருப்பதை உறுதிப்படுத்த மாநில அரசு தன்னால் இயன்ற அனைத்து நடவடிக்கைகளையும் மேற்கொள்ளும்.

இந்த 14 நாட்களுக்கு மக்கள் வீட்டிலேயே இருங்கள், முடிந்த வரையில் வெளியில் செல்ல வேண்டாம், “என்று மாநில முதல்வர் சாவ் இன்று கொம்தாரில் கோவிட் -19-யின் கலந்துரையாடலின் போது இவ்வாறு பொதுமக்களை அறிவுறுத்தினார்.

இன்றைய காலை நேர நிலவரப்படி, நம் நாட்டில் 790 பேர் கோவிட்-19ல் பாதிக்கப்பட்டுள்ளனர். இதில் 30பேர் பினாங்கு மாநிலத்தை சேர்ந்தவர் என்பது குறிப்பிடத்தக்கது.

அதே செய்தியாளர் சந்திப்பில் பேசிய உள்ளாட்சி, வீட்டமைப்பு, நகர மற்றும் கிராமப்புற மேம்பாடு திட்டமிடல் ஆட்சிக்குழு உறுப்பினர் ஜெக்டிப் சிங் டியோ, பினாங்கு மாநகர் கழகம் (எம்.பி.பி.பி) மக்கள் நடமாட்டக் கட்டுபாட்டு உத்தரவைப் பின்பற்றுவதை உறுதிச்செய்ய ‘சிறப்புப் படை’ அதிகாரிகளைக் களத்தில் இறக்கியுள்ளது. இவர்கள் அனைத்து நேரங்களிலும் ரோந்து பணியில் ஈடுப்படுவர்.

“இந்த இரண்டு வார காலத்திற்கு மட்டும் பொதுமக்கள் அமைதியாக உத்தரவை பின்பற்றி வீட்டிலேயே இருங்கள், தயவுசெய்து இந்த காலக்கட்டத்தை பொறுத்து கொள்ளுங்கள்; இது மக்களின் நலனுக்காகவே”, என டத்தோ கெராமாட் சட்டமன்ற உறுப்பினருமான ஜெக்டிப் கேட்டுக் கொண்டார்.

தற்போதைய நிலைமையைக் கட்டுப்பாட்டில் வைத்துக்கொள்ள உடனடி நடவடிக்கைகளை மேற்கொள்ளும் எம்.பி.பி.பி மற்றும் எம்.பி.எஸ்.பி ஊராட்சி மன்றங்களுக்கு தமது நன்றியைத் தெரிவித்துக் கொண்டார்.

சுமார் 50 பணியாளர்களைக் கொண்ட பினாங்கு மாநகர் கழக ‘சிறப்புப் படை’ தங்கள் கடமைகளைச் செய்வதற்காக நியமிக்கப்பட்டுள்ளனர்.

“இந்த நோயை எதிர்த்துப் போராடுவதற்கு எங்களுக்கு அனைவரின் ஒத்துழைப்பும் தேவை, இதுபோன்ற காலகட்டத்தில் நாம் மந்தமாக இருக்க முடியாது.

தொடர்ந்து தீவுப்பகுதியில் அனைத்து கேளிக்கை மையம், பொழுது போக்கு பூங்கா மற்றும் இதர இடங்களில் ரோந்து பணிகள் மேற்கொள்ளப்படும். உத்தரவை மீறும் தரப்பினருக்கு ரிம1,000 அபராதம் அல்லது ஆறு மாதங்களுக்கு சிறை அல்லது இரண்டுமே விதிக்கப்படலாம்”, என டத்தோ பண்டார் டத்தோ இயூ துன் சியாங் வியாபாரிகளுக்கும் பொதுமக்களுக்கும் எச்சரிக்கை விடுத்தார்.


கோவிட்-19யின் தாக்கத்தை அனைவரும் ஒன்றிணைந்து எதிர்கொள்வோம் – மாநில முதல்வர்.

ஜார்ச்டவுன் – பினாங்கு மாநில மக்கள் அனைவரும் ஒன்றிணைந்து கோவிட்-19யின் எதிர்காலத் தாக்கத்தை எதிர்நோக்க வேண்டும் என கொம்தாரில் நடைபெற்ற முகநூல் நேரலையில் மாநில முதல்வர் சாவ் கொன் யாவ் அறிவுறுத்தினார்.

நடமாட்டக் கட்டுப்பாட்டு ஆணையின் 24-ஆவது நாளான இன்று அன்றாட வாழ்க்கை சூழல் பாதிப்புக்குள்ளாகி இருக்கும் பொது மக்களிடையே இந்த ஆணை நீட்டிக்கப்படுமா என்ற கேள்வி பரவலாக உள்ளது.

“ஆயினும், இக்கேள்விக்கு என்னிடம் பதில் இல்லை, நாம் அனைவரும் இன்று மாலை நம் நாட்டு பிரதமர் அறிவிப்புக்காக காத்திருப்போம்”, என்றார்.

“அனைவரும் போல், நானும் இந்த கோவிட்-19 பரவல் நம் நாட்டிலும் மாநிலத்திலும்

முறியறிக்கப்பட்டு சுமூகமான சூழ்நிலைக்கு மாறும் என எதிர்ப்பார்க்கிறேன்.

எனினும், மலேசிய சுகாதாரத் துறை முடிவு எடுப்பதற்கு முன்பு அனைத்து கூறுகளையும் ஆராய வேண்டும்.

எம்மாதிரியான, முடிவாக இருப்பினும் நாம் அனைவரும் அதன் எதார்த்தத்தை புரிந்து கொண்டு கோவிட்-19 முழுமையாக துடைத்தொழிக்க போராட வேண்டும்”, என தஞ்சோங் நாடாளுமன்ற உறுப்பினர் சாவ் கோரிக்கை விடுத்தார்.

இந்நடவடிக்கை அனைவரின் பாதுகாப்பை மையமாக கருதி எடுக்கப்படும். பினாங்கு மாநில அரசு இம்மாநில மக்களின் நலனை உறுதிப்படுத்த தொடர்ந்து போராடும்.

ஆகவே, நாம் அனைவரும் ஒன்றிணைந்து பாகுபாடின்றி சோர்ந்து போகாமல் தொடர்ந்து கோவிட்-19 எதிர்கொள்ள போராடுவோம்.

தற்போதைய பொருளாதார நிலைமை குறித்து பேசிய சாவ், நீண்டகால தொழில்முனைவோர் மற்றும் நிறுவனங்களின் எதிர்காலத்தை முன்னறிவிக்க முடியாது என்றார்.

“உண்மையில், அனைத்துலக வணிகம் மற்றும் ஒட்டுமொத்த பொருளாதாரத்தின் எதிர்காலம் நிலைமையை உறுதிச் செய்ய கடினம் என்றார்.

“உறுதியாக ஒரு சில வணிகங்கள் பொருளாதாரத்தை இழக்கும் நிலை ஏற்படும், எனவே, தற்போதுள்ள பொருளாதார அமைப்பை மறுசீரமைப்புச் செய்து அவர்களுக்கு மாநில அரசு துணைபுரியும்,” என்று மாநில முதல்வர் கூறினார்.


கோவிட்-19ல் பாதிக்கப்பட்ட பத்து உபான் மக்களுக்கு உரிய உதவிகள் நல்கப்படும் – குமரேசன்

பத்து உபான் – “முன் வரிசை பணியாளர்கள் கோவிட்-19 எதிர்த்து போராடும் போர்களத்தில் பாதுகாப்புக் கூறுகளுக்கு முன்னுரிமை வழங்குவது அவசியம்.

பத்து உபான் தொகுதியில் அமைந்துள்ள சுங்கை டுவா மற்றும் புக்கிட் ஜம்புல் சுகாதார கிளினிக்களுக்கு பாதுகாப்பு உபகரணங்கள், மின் விசிறி, தற்காலிக கூடாரம், இரண்டு சக்கர நாற்காலி வழங்கி அவர்களின் சேவையை வலுப்படுத்துவதாக,” பத்து உபான் சட்டமன்ற உறுப்பினர் குமரேசன் தெரிவித்தார்.

மேலும், சுங்கை நிபோங் காவல் நிலையத்திற்கு பாதுகாப்பு உபகரணங்களான முகக் கவசங்கள் மற்றும் கைத்தூய்மி வழங்கப்பட்ட நிலையில் பத்து உபான் இராணுவ முகாமிற்கு தண்ணீர் போத்தல்கள்  வழங்கப்பட்டன என்றார்.

 நடமாட்டக் கட்டுப்பாட்டு ஆணை

மார்ச் மாதம் 18-ஆம் தேதி தொடங்கப்பட்ட நாள் முதல் இன்று வரை பத்து உபான் தொகுதியில் இருக்கும் 80 விழுக்காடு குடியிருப்புகளுக்கு முகக் கவசங்கள் வழங்கப்பட்டன.

மேலும் , இந்த ஆணை அமலாக்கத்தால் பாதிக்கப்பட்ட வசதிக் குறைந்த பொது மக்கள், வருமானத்தை இழந்து தவிக்கும்  சிறு தொழில் வியாரிகள் என அடையாளம் காணப்பட்டு அன்றாட சமையலுக்குத் தேவையான  மளிகை பொருட்கள் 400 பொட்டலங்கள் பகிர்ந்தளிக்கப்பட்டன.

மாநில அரசு சமூக நல இயக்கம் மற்றும் சமத்துவப் பொருளாதார திட்டத்தின் கீழ் பதிவுப்பெற்றவர்களுக்கு மளிகை பொருட்கள் வழங்கியது குறிப்பிடத்தக்கது. பத்து உபான் தொகுதியைச் சேர்ந்த 380 பெறுநர்கள் மளிகை பொருட்கள் பெற்றுக்கொண்டனர்.

தற்போது கூடுதலாக 500 மளிகை பொருட்களுக்கான பொட்டலங்கள் பாதிக்கப்பட்ட பொது மக்களுக்கு ரமடான் மாத நோன்புப் பெருநாளை முன்னிட்டு

ஏப்ரல் மாதம் 18-ஆம் தேதி தொடங்கி 24-ஆம் தேதிக்குள் விநியோகம் செய்ய திட்டமிட்டுள்ளதாக கூறினார்.

பத்து உபான் சட்டமன்ற தொகுதியின் கீழ் இயங்கும் ஆறு கம்போங் நிர்வாக செயல்முறை குழுவினர், பத்து உபான் சேவை மைய ஊழியர்கள், தன்னார்வலர்கள் ஆகியோரின் ஒத்துழைப்பின் மூலம் இந்த கோவிட்-19 ஐ எதிர்நோக்க முடிகிறது என புகழாரம் சூட்டினார்.

“தற்போது எனது தலைமைத்துவத்தின் கீழ் எம்.பி.கே.கே உறுப்பினர்கள், தன்னார்வலர்கள், சேவை மைய ஊழியர்கள் என  புதிய புலனம் குழு உருவாக்கப்பட்டு பொது மக்களுக்கு உடனடி உதவிகள் துரிதப்படுத்துவதாக குமரேசன் கூறினார்.

பொது மக்கள் நடமாட்டக் கட்டுப்பாட்டு ஆணையைப் பின்பற்றுவதை குறிப்பாக சமூக இடைவெளி உறுதிச்செய்ய அடிக்கடி பொதுச் சந்தைகள் மற்றும் காவல் மற்றும் இராணுவ படையின் சாலை தடுப்பு பகுதிகளுக்குச் சென்று கண்ணோட்டமிடுவதாகக் கூறினார்.

தற்போது , பினாங்கு மாநிலத்தில்  சில நாட்களாக கோவிட்-19 க்கு

சுழியம் வழக்கு பதிவாகியுள்ளது.  14 நாட்களில் கூடுதல் வழக்குகள் பதிவு பெறவில்லை என்றால் பினாங்கின் அனைத்து மாவட்டங்களும் பச்சை நிற மண்டலமாக வருகின்ற  ஏப்ரல் மாதம் 27-ஆம் நாள் அறிவிக்கப்படும் என்று  நம்பிக்கைத் தெரிவித்தார்.

எனவே, பொது மக்கள் மெத்தன போக்குடன் இருக்காமல் நீண்ட காலக்கட்டத்திற்கு பாதுகாப்பு மற்றும் சுகாதார கூறுகளுக்கு முன்னுரிமை வழங்க வேண்டும் என வேண்டுகோள் விடுத்தார்.


கோவிட்-19 எதிர்கொள்ள மாநில அரசு மலேசிய சுகாதார அமைச்சுடன் இணைந்து ஒத்துழைப்பு நல்கும் – பீ புன் போ

ஜார்ச்டவுன் – கோவிட்-19 தாக்கம் குறைவாகக் கொண்ட தரப்பினருக்காக தனிமைப்படுத்தப்பட்ட மற்றும் சிகிச்சை மையம் இங்குள்ள காம்ப்ளெக்ஸ் பெஞ்யயாங் அரங்கத்தில் செயல்படவுள்ளது.

சுற்றுச்சூழல் மற்றும் பொதுநல ஆட்சிக்குழு உறுப்பினர், பீ பூன் போ, புலனம் வாயிலாக தொடர்புக் கொண்டபோது, மலேசிய சுகாதார அமைச்சின் (எம்.ஓ.எச்) வேண்டுகோளுக்கு இணங்க தனிமைப்படுத்தப்பட்ட மையம் இப்போது தயார் நிலையில் உள்ளதாக தெரிவித்தார்.

“இந்த தனிமைப்படுத்தப்பட்ட மையம், கோவிட்-19 தொற்றுநோயிக்கான அறிகுறி மற்றும் கண்காணிப்பில் உள்ளவர்களுக்காக அமைக்கப்பட்டது,” என்று அவர் கூறினார்.

இன்று பிற்பகல் 2:00 மணியளவில் முத்துச் செய்திகள் நாளிதழ் மேற்கொண்ட  நேர்காணலில், மலேசியா புத்தீஸ் தன்னார்வலர்களான சூ-சி மெரிட்ஸ் சமூகத்தினர் (சூ-சி) மருத்துவ ஊழியர்களுடன் இணைந்து இந்த அரங்கத்திற்குத்

தேவையான அனைத்து உபகரணங்களையும் அடுக்கி வைப்பதைக் கண்கூடாக காண முடிந்தது.

கோவிட் -19 தொற்றுநோய் பரவுவதை தடுக்க முன் வரிசை பணியாளர்கள், குறிப்பாக மருத்துவக் குழுவுக்கு உதவுவதற்காக, தனிமைப்படுத்தப்பட்ட மற்றும் சிகிச்சை மையங்களை தயார் செய்ய  பினாங்கு மாநில அரசு மற்றும் பினாங்கு மாநில சுகாதாரத் துறையுடன் இணைந்து பணியாற்ற ஒப்புக்கொண்டதாக, சூ-சி தலைவர் கூ பூ லியோங் கூறினார்.

“இந்த மாநிலத்தில் சமூகத்திற்கான ஆதரவு மற்றும் அக்கறையினை காண்பிக்கும் பொருட்டு இங்கு உதவ முன் வந்ததாகக் கூறினார்.

“அதுமட்டுமின்றி, 100 மெத்தை மற்றும் தலையணைகள் தவிர, ஆறு  உயர் திறன் கொண்ட விசிறிகளையும், இரண்டு நீர் டிஸ்பென்சர்களையும் இந்த மையத்தில் ஏற்பாடுச் செய்து கொடுத்துள்ளோம்.

” தொடக்கத்தில் 100 படுக்கைகள் இந்த அங்கத்தில் வைக்க திட்டமிடப்பட்டன. இருப்பினும், 90 படுக்கைகள் மட்டுமே இந்த அரங்கத்தில் வைக்க முடிந்தது, என்றார்.

பினாங்கு மருத்துவமனையின் உதவி இயக்குநர் டாக்டர். கோ ஹின் குவாங் மற்றும் மருத்துவமனையின் சில மருத்துவ ஊழியர்களும் இங்கு வருகையளித்தனர்.


கோவிட்-19 எதிர்கொள்ள மாநில அரசு கூடுதல் ரிம55மில்லியன் நிதி ஒதுக்கீடு – முதல்வர்

ஜார்ச்டவுன் – கோவிட்-19 நுண்ணுயிர் தொற்று வைரஸால் பாதிக்கப்பட்ட தரப்பினருக்கு உதவிக்கரம் நீட்டும் வகையில் மாநில அரசு தொடக்கத்தில் அறிவித்த தொகையை விட கூடுதலாக ரிம55 மில்லியன் நிதி ஒதுக்கீடு வழங்கியுள்ளது குறிப்பிடத்தக்கதாகும்.

மாநில அரசு மூன்று முக்கிய நோக்கங்களுக்காக மொத்தமாக ரிம75 மில்லியன் நிதி ஒதுக்கீடு வழங்கியுள்ளதை இன்று கொம்தாரில் நடைபெற்ற முகநூல் நேரலையில் இதனை மாநில முதல்வர் சாவ் கொன் யாவ் அதிகாரப்பூர்வ அறிவிப்புச் செய்தார்.

மேலும் அவர் கூறுகையில்,  வணிகர்கள், சிறு வர்த்தகர்கள், வாடகைக்கார் ஓட்டுநர்கள், ரிக்‌ஷா ஓட்டுநர்கள், இ-ஹெயிலிங் ஓட்டுநர்கள், உடல் ஊனமுற்றோர் மற்றும் குறைந்த வருமானம் கொண்ட பி40 குழுவினர் ஆகியோருக்கு உடனடி உதவிகளை வழங்க முன்வந்துள்ளதை விவரித்தார்.

மாநில அரசு பொது மக்கள் மற்றும் மாநிலத்திற்கும் குறைந்த தாக்கத்தை உறுதிச் செய்வதற்காக மனித வளங்கள், தளவாடங்கள் மற்றும் பொருட்கள் ஆகியவற்றின் அடிப்படையில் திட்டமிட்டு இந்த சூழ்நிலையை எதிர்க்கொள்ள தயாராக உள்ளது. எனவே, இந்த சவாலை எதிர்கொண்டு நாம் அனைவரும் அமைதியாகவும், பொறுமையாகவும், ஒற்றுமையாகவும் இருக்க வேண்டும் என மாநில முதல்வர் வலியுறுத்தினார்.

மாநில முதல்வர் சாவ் கொன் யாவ் நில வரி கட்டணத்தைத் தற்காலிமாக நிறுத்தி வைத்தல்; முன்வரிசை பணியாளர்களுக்கு உதவுதல்; உரிமம் பெற்ற சிறு வணிகர்கள் மற்றும் வியாபாரிகள் என நன்மைப்பெறும் வகையில் 16 ஊக்கத்தொகை திட்டங்கள் அறிவித்தார்.

16 ஊக்கத்தொகை திட்டங்கள் பின்வருமாறு:

1. இரண்டு ஊராட்சி மன்றங்கள் (எம்.பி.பி.பி & எம்.பி.எஸ்.பி) பதிவுப்பெற்ற சிறு வியாபாரிகள் மற்றும் வணிகர்கள் என 14,012 பேர்களுக்கு ரிம500-ஐ ஊக்கத்தொகையாகப் பெறுவர். வருகின்ற 15 ஏப்ரல் தொடங்கி விண்ணப்பிக்கலாம்.

2.சுற்றுலா, கலை மற்றும் கலாச்சார அமைச்சில் பதிவுப்பெற்ற 1,367 சுற்றுலா ஓட்டுநர்களுக்கு ரிம500 ரொக்கம் உதவித்தொகை.

3.ஊனமுற்றோர் மற்றும் சமத்துவ பொருளாதார திட்டப் (AES) பெறுநர்கள் உட்பட சமூக நலத்துறையில் பதிவுப்பெற்ற 18,657 பேர்களுக்கும் ரிம500 பண உதவி வழங்கப்படும். வருகின்ற ஏப்ரல் 2020-க்குள் பணம் நேரடியாக அவர்களின் வங்கி கணக்கில் செலுத்தப்படும்.

4. வாடகைக்கார் ஓட்டுநர்கள் (2,248 பேர்) மற்றும் ரிக்‌ஷா ஓட்டுநர்கள் (318 பேர்) ஆகியோருக்கு கூடுதல் ரிம200 நிதி வழங்கப்படும், மீதமுள்ள ரிம 300 வருடாந்திர ஊக்கப் பணத்தோடு சேர்ந்து மொத்தமாக ரிம500 ஏப்ரல் 2020-க்குள் வழங்கப்படும்.

5.பினாங்கில் உள்ள இ-ஹெயிலிங் ஓட்டுநர்களுக்கு ரிம300 நிதியுதவியை 10,000 ஓட்டுநர்கள் பயன்பெறுவர்.

6.மாநில அரசு வாடகை வீடு மற்றும் பி.பி.ஆர் வீடமைப்புகளில் வசிக்கும் 4,860 குடியிருப்பாளர்களுக்கு இரண்டு மாத வாடகை விலக்கு (ஏப்ரல் மற்றும் மே 2020).

7. மாநில அரசு மற்றும் ஊராட்சி மன்றங்களின்

பொதுச் சந்தைகள், கடைகள் உள்ளடக்கிய வணிக வளாகங்களுக்கு ஒரு மாத வாடகை விலக்கு. இந்த வாடகை விலக்கு ஏப்ரல் 2020 நடைமுறைக்கு வருகிறது.இது 10,999 வணிக வளாகங்களை உள்ளடக்கியது. கம்போங் நிர்வாக மேம்பாடு உறுப்பினர்கள் இந்த தரபினரிடம் இருந்து வாடகை வசூலிக்காமல் இருக்க அறிவுறுத்தப்பட்டனர்.

8.பினாங்கு ஜாகாட் மூலம் வசதிக்குறைந்த இஸ்லாம் சமூகத்திற்கு உதவ ரிம3 மில்லியன் உதவி.

9. பினாங்கு இஸ்லாமிய மத விவகாரங்கள் துறையின் மூலம் பராமரிப்பு, துப்புரவு மற்றும் கிருமிநாசினி செலவினங்களுக்கு நிதியளிக்க மாநிலம் முழுவதும் உள்ள மசூதிகளுக்கு (226 மசூதி) ரிம 1000 மற்றும் சுராவ் (538) ரிம500 நிதி உதவி.

10.கோவிட்-19ல் பாதிக்கப்பட்டவருக்கு ரிம500 மற்றும் இறந்த நோயாளிகளின் குடும்பத்திற்கு ரிம1,000 பண உதவி பெறுவர்.

11.கோவிட்-19ன் இரு ஊராட்சி மன்றங்களின் சிறப்புப் படையின் 4,791 முன்னணி வரிசை வீரர்களுக்கு ரிம 300 சிறப்பு ஊக்கத்தொகை.

12.மத்திய அரசு நிறுவனங்கள் மற்றும் மாநில சுகாதாரத் துறை, மலேசிய காவல்துறை (பி.டி.ஆர்.எம்), மலேசிய ஆயுதப்படைகள் (ஏ.டி.எம்), பாதுகாப்புப் படை (ஏ.பி.ஏ.எம்), குடிநுழைவுத் துறை மற்றும் ரெலா போன்ற வீரர்களை அங்கீகரிக்க ரிம 300 ஊக்கத்தொகை.

13.பாதுகாப்பு பொருட்களான முகக் கவசம், கைத்தூய்மி, வெப்பமானிகள் போன்ற பொருட்களுக்காக ரிம10கோடி நிதி ஒதுக்கீடு. பினாங்கு மாநில அரசின் பயன்பாட்டிற்காக 6கோடி முகக் கவசம் அழிப்பானை செய்யப்பட்டுள்ளது.

14. மைக்ரோ & சிறு மற்றும் நடுத்தர நிறுவனங்கள் (SME) தொழில்முனைவோர் இந்த கடினமான தருணத்தை எதிர்கொள்ள வட்டியற்ற கடன்கள் பெறுவர். கடனைத் திருப்பிச் செலுத்தத் தொடங்குவதற்கு ஆறு மாத கால அவகாசம் வழங்கப்படுகிறது

15.உள்ளூர் சமூக நிவாரண நிதியாக 40 மாநில சட்டமன்ற உறுப்பினர்களுக்கு ரிம30,000 சிறப்பு நிதி ஒதுக்கீடு.

16. கட்டாய வரிவிதிப்பு அல்லது நில வரிக்கு மூன்று மாத காலக்கெடுவை நீட்டித்தல், மாநில அரசு வீடு வாடகை கொள்முதல் திட்டம் (ஆர்.எஸ்.கே.என்) மற்றும் நம்பிக்கை கடன் திட்டம், தொழில் முனைவோர் நிதி மற்றும் மாணவர் கல்விக் கடன்களை திருப்பிச் செலுத்துவதில் கால அவகாசம் நீட்டிப்பு.

மாநிலத்தின் பொருளாதாரத்தை ஊக்குவிக்க தனியார் துறையினரும் ஊக்கத்தொகை மற்றும் சலுகைகளை வழங்குவதில் பங்கு வகிக்குமாறு சாவ் கொன் யாவ் கோரிக்கை விடுத்தார்.


கோவிட்-19 தடுப்பூசியை பெற்று இத்தொற்றின் சங்கிலியை உடைப்போம் – ஜெக்டிப்

ஜார்ச்டவுன் – வருகின்ற ஞாயிற்றுக்கிழமை அன்று கோவிட் -19 தடுப்பூசியின் முதல் ‘டோஸை’ பினாங்கு மாநில முதல்வர் சாவ் கொன் யாவ் அவர்களுக்குப்  போட  திட்டமிடப்பட்டுள்ளது.

மாநில உள்ளூர், வீடமைப்பு, நகர்ப்புற மற்றும் கிராமப்புற மேம்பாட்டுத் திட்டமிடல் ஆட்சிக்குழு உறுப்பினர் ஜெக்டிப் சிங் டியோ கூறுகையில், பினாங்கில் முதன்முதலில் தடுப்பூசி போடுவதற்கு முதல்வர் முன்வந்து இந்த வாய்ப்பை ஏற்றுக்கொண்டதாகவும் தெரிவித்தார்.

“மாநில ஆட்சிக்குழு உறுப்பினர்களைப் பொறுத்தவரை, இது குறித்து இன்னும் முடிவு செய்யப்படவில்லை. இருப்பினும், வாய்ப்புக் கிடைக்கப்பெற்றால் முதல்வருக்கு அடுத்த நிலையில் இந்த தடுப்பூசி பெறுவதற்கு தானும்  முன்வருவதாகக்,” கூறினார்.

“கோவிட் -19 தடுப்பூசி பெறுவதற்குப் பதிவு செய்துள்ளேன்.

ஆட்சிக்குழு உறுப்பினர் ஜெக்டிப் ‘மைசெஜாதெரா’ செயலியில் கோவிட்-19 தடுப்பூசிக்கு பதிந்துள்ளார்

“தடுப்பூசி பயனுள்ளது என நிரூபிக்க, தலைமைத்துவ பதவில் இருப்பவர்கள் முன்னிலை வகித்து இதனை போடுவதன் மூலம் பொது மக்களும் இதனை நம்பிக்கையுடன் பின்பற்றுவர்.

“இறுதியில், கோவிட் -19 க்கு எதிரான இந்த போரில் நாம் வெற்றிப்பெற  வேண்டும்.

“தடுப்பூசி தொடர்பான தகவல்கள் தொடர்ந்து பொதுமக்களுக்கு வழங்க வேண்டும்,” என்று ஜெக்டிப் இன்று கொம்தாரில் நடைபெற்ற செய்தியாளர் கூட்டத்தில் இவ்வாறு தெரிவித்தார்.

ஆட்சிக்குழு உறுப்பினர்கள் மற்றும் மாநில சட்டமன்ற உறுப்பினர்கள், முன்னணி வரிசை பணியாளர்கள் பட்டியலில் இடம்படுவர்.

கோவிட் -19 பரவுவதைத் தடுக்க நிர்ணயிக்கப்பட்ட நிர்வாக நடைமுறைகளை (எஸ்.ஓ.பி) தொடர்ந்து பின்பற்ற வேண்டும் என்று அவர் கேட்டுக்கொண்டார்.

நேற்று இரவு 9.00 மணி நிலவரப்படி, 600,000 க்கும் மேற்பட்ட தனிநபர்கள் ‘மைசெஜ்தெரா’ செயலியின் மூலம் கோவிட் -19 தடுப்பூசி பெற பதிவுச் செய்துள்ளதாக தெரிவிக்கப்பட்டது.

தொடர்ந்து, பினாங்கு அரசு பினாங்கு மக்கள் உதவித் திட்டம் 1.0, 2.0 மற்றும் 3.0 பல்வேறு துறையைச் சேர்ந்த வர்த்தகர்களுக்கு உதவ  ரிம20.44 மில்லியனை ஒதுக்கியுள்ளதாகக் கூறினார்.

பினாங்கு மக்கள் உதவித் திட்டம் 3.0 கீழ் உதவிக்கு விண்ணப்பிக்க தகுதியான வர்த்தகர்கள்  பிப்ரவரி,28-க்குள் விண்ணப்பிக்கலாம். மேல் விபரங்களுக்கு https://elesen.mbpp.gov.my/mppplic/query/info_query.jsp அல்லது http: //bantuanrm500-covid.mbsp.gov.my/penjajafasa3.php. அகப்பக்கத்தை வலம் வரலாம்.

அச்செய்தியாளர் சந்திப்பில் லோரோங் கூலிட் வர்த்தகர்கள் சங்கத்தின் உதவியுடன், டத்தோ கெராமாட்டில் உள்ள வசதிக் குறைந்த மூத்தக் குடிமக்கள் மற்றும் ஊனமுற்ற தரப்பினருக்கு  150 பரிசுக்கூடைகளை டத்தோ கெராமாட் சட்டமன்ற உறுப்பினருமான ஜெக்டிப் வழங்கினார்.


கோவிட்-19 தடுப்பூசி பதிவுக்கு ‘ கியோஸ்’  அறிமுகம் – ஜெக்டிப்

ஜார்ச்டவுன் – வீடமைப்பு, உள்ளூராட்சி, கிராமம் மற்றும் நகர்ப்புற திட்டமிடல் ஆட்சிக்குழு உறுப்பினர் ஜெக்டிப் சிங் டியோ பினாங்கு மாநிலத்தில் கோவிட்-19 தொற்று நோய் பரவுவதை தடுக்கும் நோக்கத்தில் மீண்டும்  பொது மக்கள்  உடனடியாக கோவிட் -19 தடுப்பூசி பெறுவதற்கு  பதிவு செய்ய வேண்டும் என வலியுறுத்தினார்.

இன்று காலையில்  பண்டார்  பாரு ஆயிர் ஈத்தாம், ஜாலான் அங்சானா சுகாதார கிளினிக்கில் இரண்டாவது டோஸ் தடுப்பூசி பெற்ற பின்னர் செய்தியாளர் கூட்டத்தில் ஜெக்டிப் இதனைத் தெரிவித்தார்.

ஜெக்டிப் கூற்றுப்படி, கோவிட்-19 தொற்றுநோய் பரப்புவதைத் தடுப்பதற்கான முயற்சிகளில் நிர்ணயிக்கப்பட்ட நிர்வாக நடைமுறைகளை (எஸ்.ஓ.பி)பின்பற்றுவதோடு மட்டுமின்றி தடுப்பூசி பெறுவதும்  ஒரு முக்கியமான செயல்முறையாகும்.

“தற்போது பினாங்கு மாநிலத்தில் அனைத்து மக்கள் பிரதிநிதிகளும் அந்தந்த தொகுதிகளில் பதிவு திட்டத்தை தீவிரமாக செயல் படுத்துகின்றனர் என்று நம்பிக்கைத் தெரிவித்தார்.

“டத்தோ கெராமாட் தொகுதியில் உள்ள பொது மக்கள் தடுப்பூசி பெறுவதற்கு பதிவு செய்வதை உறுதிச் செய்வதற்காக, மார்ச் 27 மற்றும் 28 -ஆம் தேதிகளில் பதிவு கியோஸ்கள் பல இடங்களில் இயங்கப்படும்.

“இந்த முயற்சி வருகின்ற ஏப்ரல் மாதம் தேசிய கோவிட்-19 நோய் தடுப்பு திட்டத்தின் இரண்டாம் பிரிவு தொடங்குவதை முன்னிட்டு ஊக்குவிக்கப்படுகிறது,” என டத்தோ கெராமாட் சட்டமன்ற உறுப்பினருமான ஜெக்டிப் கூறினார்.

“இந்த கியோஸ் பொது மக்களுக்கு கோவிட்-19 தடுப்பூசி  பெற பதிவு செய்வதோடு,  முன்னதாக பதிவு செய்தவர்களுக்கு சரிபார்க்கவும் உதவும்,” என கூறினார்.

கியோஸ் சேவையின்  விவரங்கள் பின்வருமாறு;

மார்ச் 27, 2021 (சனிக்கிழமை) – காலை 9:00 மணி முதல் இரவு 11:00 மணி வரை

i.லோரோங் கூலிட், அஸ்தகா

ii. தாமான் பிரி ஸ்கூல் பொது சந்தை

iii. ஜாலான் குவாந்தான் பொது சந்தை

iv. தாமான் ஜஜார்

மார்ச் 28, 2021 (ஞாயிற்றுக்கிழமை) – காலை 9:00 மணி முதல் இரவு 11:00 மணி வரை.

i. ஜாலான் மக்லூம், அரங்கம்

ii.  கெபுன் லாமா, மசூதி ஆச்சே

iii. மசூதி ரவணா

கடந்த மார்ச்,18 முதல் 25-ஆம் தேதி வரை எஸ்.ஓ.பி-ஐ பின்பற்ற தவறிய 1,551 பல்நோக்கு வளாகங்கள் தற்காலிகமாக மூட உத்தரவிட்டுள்ளதாக ஜெக்டிப் கூறினார்.

“இந்த பல்நோக்கு வளாகங்கள் பட்டியலில் வணிக வளாகங்கள்; உல்லாச மையங்கள்; அங்காடி வியாபாரிகள்; பொதுச் சந்தைகள், உணவகம் மற்றும் தொழிற்சாலைகள் இடம்பெறுகின்றன.

“பொது பாதுகாப்பு மற்றும் ஆரோக்கியத்தை உறுதிப்படுத்த எஸ்.ஓ.பி-க்கு  இணங்காத தரப்பினர் மீது  கடுமையான அமலாக்க நடவடிக்கை எடுக்க இரு ஊராட்சி மன்ற அதிகாரிகளுக்கு அறிவுறுத்தப்பட்டுள்ளது,” என குறிப்பிட்டார்.


கோவிட்-19 தாக்கத்தால் பாதிக்கப்பட்ட மக்களுக்கு உதவிகள் வழங்கப்படுவது உறுதிப்படுத்தப்படும் – சத்தீஸ்

பாகான் டாலாம் –   பினாங்கு மாநில அரசு அண்மையில் அறிவித்த மக்கள் உதவித்திட்டம் 3.0 வழி கோவிட்-19 பெருந்தொற்றால் வாழ்வாதாரத்தை இழந்து தவிக்கும் மக்களுக்கு பேருதவியாக அமையும். மத்திய அரசு அண்மையில் அறிவித்த நடமாட்டக் கட்டுப்பாட்டு ஆணையின் (பி.கே.பி 2.0) காரணமாக மாநில அரசு மக்களுக்கு உதவும் நோக்கில் இவ்வுதவித்திட்டத்தை அறிவித்தது குறிப்பிடத்தக்கது.

மாநில அரசு அரசியல் பின்னணியைக் கருதாமல் இம்மாநிலத்தின் அனைத்து சட்டமன்ற உறுப்பினர்களுக்கு பாதிக்கப்பட்ட  மக்களுக்கு உதவும் வகையில் ஒவ்வொருவருக்கும் தலா ரிம30,000 நிதி ஒதுக்கீடு அறிவித்திருந்தது. இதன் தொடர்பாக, முத்துச்செய்திகள் நாளிதழ் பாகான் டாலாம் சட்டமன்ற உறுப்பினர் சத்தீஸ் முனியாண்டியிடம் நேர்காணல் ஒன்றை மேற்கொண்டது.

“பினாங்கு மாநில அரசு அறிவித்த மக்கள் உதவித்திட்டத்தின் வாயிலாக உரிமம் இன்றி வியாபாரம் செய்யும் அங்காடி வியாபாரிகள், உணவகங்களில் பாத்திரம் கழுவும் பணிப் புரிவோர் போன்ற தினசரி வருமானம் இன்றி தவிக்கும் தரப்பினருக்கு உதவ இணக்கம் கொண்டுள்ளதாக,” பாகான் டாலாம் சட்டமன்ற உறுப்பினர் சத்தீஸ் முனியாண்டி குறிப்பிட்டார்.

“உரிமம் இன்றி தவிக்கும் சிறுவியாபாரிகளுக்கு இம்மாதிரியான உதவிகள் வழங்குவதன் மூலம் அவர்கள் செபராங் பிறை மாநகர் கழகத்தில் தங்களின் வியாபார உரிமம் பெற விண்ணப்பிக்கவும் ஊக்குவிக்கப்படுகிறது,” என சத்தீஸ் நம்பிக்கை தெரிவித்தார்.

தொடர்ந்து, இந்த நடமாட்டக் கட்டுப்பாட்டு ஆணை 1.0 & 2.0 அறிவிக்கப்பட்டதில் இருந்து ஸ்பா, சிகை அலங்கார கடை, முடித் திருத்தம் கடை உரிமையாளர்கள் வருமானம் இன்றி திண்டாடுகின்றனர். இம்முறை மாநில அரசு அறிவித்த மக்கள் உதவித்திட்டத்தில் இவர்களை கருத்தில் கொண்டுள்ளது.

மாநில அரசு பதிவுப்பெற்ற ஸ்பா, சிகை அலங்கார கடை, முடித் திருத்தம் கடை உரிமையாளர்களுக்கு ரிம 500 வழங்குவதை சட்டமன்ற உறுப்பினர் வரவேற்றார்.

வாகனம் கழுவும் பணியில் ஈடுப்படும் பணியாளர்களுக்கு தினசரி வருமானம்தான் வாழ்வாதாரம். ஆனால், பி.கே.பி காலக்கட்டத்தில் வியாபாரத்தை தொடர முடியாமல் தவிக்கின்றனர். இவர்களுக்கு மத்திய அரசு கடுமையான நிர்ணயிக்கப்பட்ட நிர்வாக நடைமுறையை (எஸ்.ஓ.பி) நிர்ணயித்து வியாபாரத்தை தொடங்க வழிவகுக்க வேண்டும் என்ற கோரிக்கையை

சட்டமன்ற உறுப்பினர் முன்வைத்தார்.

இதனிடையே, கோவிட்-19 தாக்கதால் வழிப்பாட்டு தளங்களும் வருமானம் இன்றி தத்தளிக்கிறனர். அர்ச்சகரின் வருமானம், வழிப்பாட்டு தளத்தின் பராமரிப்புப் பணி போன்ற அத்தியாவசிய தேவைகளுக்காக மாநில அரசு வழங்கிய ஒதுக்கீட்டில் இருந்து அனைத்து இனங்களின் வழிபாட்டு தளங்களுக்கும் உதவிக்கரம் நீட்டவுள்ளதாக சத்தீஸ் குறிப்பிட்டார்.

மாநில அரசு வழங்கிய மக்கள் உதவித் திட்டம் 1.0 & 2.0 மக்களுக்கு முறையாக சென்றடைந்துள்ளதாக கூறினார். எனினும், இணைய வசதி இன்றி கிராமப்புறங்களில் வாழ்வோருக்கும் இந்த உதவித்தொகைகள் சென்றடைவதை மாநில அரசு உறுதிச்செய்ய வேண்டும்.

கோவிட்-19 சங்கிலியை உடைக்க பொதுமக்களிடையே விழிப்புணர்வும் மேலோங்க வேண்டும். அரசு நிர்ணயித்துள்ள நிர்வாக நடைமுறைகளை (எஸ்.ஓ.பி) முறையாகவும் கட்டாயமாகவும் பின்பற்றப்படுவதை பொதுமக்கள் கருத்தில் கொள்ள வேண்டும். மேலும், அனைவரும் ஆரோக்கிய உணவு முறையை உண்ணுதல் மற்றும் உடற்பயிற்சி செய்வதன் மூலம் நோய் எதிர்ப்புச் சக்தியை  அதிகரிக்க முனைப்புக்காட்ட வேண்டும் என சத்தீஸ் பொதுமக்களுக்கு அறிவுறுத்தினார்.


கோவிட்-19 தாக்கத்திலிருந்து மீட்சி பெற தனியார் நிறுவனங்களின் பங்களிப்பு வரவேற்கப்படுகிறது.

ஜார்ச்டவுன் – கோவிட்-19 தொற்றுநோய்க்கு எதிரான போராட்டத்தில் பினாங்கு மாநில அரசிற்கு உதவிக்கரம் நீட்ட எம் சம்மிட் நிறுவனம் முன்வந்துள்ளது. இந்நிறுவனம் 20,000 முகக்கவசங்களை இம்மாநில பள்ளிகளுக்கு வழங்கும் நோக்கில் இன்று மாநில அரசிடம் ஒப்படைத்தது.

அதன் நிறுவனரும் நிர்வாக இயக்குனருமான டத்தோ ஆல்பர்ட் மோ கூறுகையில், பினாங்கு மாநிலத்தில் அண்மையில் கோவிட் -19 வழக்குகள் அதிகரித்து வருவதை கருத்தில் கொண்டு இந்த பங்களிப்பு தக்க சமயத்தில் வழங்கப்படுகிறது, என்றார்.

“அனைவரும் ஒற்றுமையுடன் நின்று கோவிட்-19 தொற்றுநோய் வளவைத் தட்டையான முறையில் செயல்படுத்துவதற்கு இது ஒரு முக்கியமான தருணம்.

“ அடுத்த மாதம் இந்நிறுவனத்தின் 20-வது ஆண்டு நிறைவு விழா கொண்டாட்டத்தை முன்னிட்டு எங்கள் பெருநிறுவன சமூக பொறுப்பு (சி.எஸ்.ஆர்) திட்டத்தின் கீழ்

20,000 முகக் கவசங்கள் நன்கொடையாக வழங்கப்படுகிறது,” என எம்.சம்மிட் நிறுவன தோற்றுநருமான ஆல்பட் தெரிவித்தார்.

மாநிலத்தின் சார்பாக பொருட்களைப் பெற்ற மாநில முதல்வர் சாவ் கொன் யாவ், பினாங்கு வாழ் மக்களின் நல்வாழ்வை முன்னிலை படுத்தி உதவிக்கரம் நீட்டிய இந்நிறுவனத்தின் முயற்சிக்குப் பாராட்டு தெரிவித்தார்.

“தற்போது பினாங்கில் அதிகரித்து வரும் கோவிட்-19 வழக்குகளின் எண்னிக்கையால், அனைவரும் முகக் கவசங்கள் அணிவது அவசியம். அதேவேளையில், போதுமான அளவில் முகக் கவசங்கள் இருப்பு இருக்க வேண்டும் என்பதால் இந்த மதிப்புமிக்க பங்களிப்பு வழங்கியதற்கு இந்நிறுவனத்துக்கு மாநில அரசு நன்றி தெரிவிக்க விரும்புகிறது.

“தொற்றுநோய்க்கு எதிரான எங்கள் போராட்டத்தில் அரசுக்கு உதவ இன்னும் பல நிறுவனங்கள் முன்வரும் என்று பினாங்கு அரசாங்கம் நம்புகிறது”, என முதல்வர் நம்பிக்கை தெரிவித்தார்.

“அதுமட்டுமின்றி, வன்பொருள் நிறுவனமான ஜிங்ஸ்வே ஹார்டுவேர் டிரேடிங் செயின்ட் சேவியர் இடைநிலைப்பள்ளி மற்றும் மாநிலத்தின் ‘இ-கற்றல் கணினி திட்டத்திற்கு’ பங்களிக்க முன்வந்துள்ளது.

இந்நிறுவனம் மாணவர்களுக்கு கற்றல் கற்பித்தலில் பயன்படுத்த வேண்டிய பட்டறை உபகரணங்களை நன்கொடையாக வழங்கியது, என்றார்.

“நாங்கள் மடிக்கணினிகளை மாநிலத்தின் ‘மின் கற்றல் கணினி திட்டத்திற்கு’ நன்கொடையாக வழங்கினோம்”, என கோய் குறிப்பிட்டார்.

இச்செய்தியாளர் சந்திப்பில் ஆட்சிக்குழு உறுப்பினர்களான சோங் எங், பீ புன் போ மற்றும் இயோ சூன் இன் ஆகியோர் கலந்து கொண்டனர்.


கோவிட்-19 தொற்றுநோயை கட்டுப்படுத்த பி.எஸ்.சி-19 திட்டம் தொடர வேண்டும்

பாகான் லாலாங் – மாநில அரசு பினாங்கு மாநிலத்தில் பொது சுகாதாரத்தை

வலுப்படுத்தும் நடவடிக்கையாக  கோவிட்-19 பரிசோதனை திட்டத்தை தொடர்ந்து வழிநடத்த வேண்டும்.

புக்கிட் தெங்கா  சட்டமன்ற உறுப்பினர் கூய் சியோவ் லியோங்  கோவிட் -19  சங்கிலியை உடைக்கும் முயற்சியின் மூன்று பிரதான  நடவடிக்கைகளில் இதுவும்  ஒன்றாகும், என்று

கூறினார்.

“கோவிட்-19 பரவலை கையாள்வதில், மூன்று பிரதான திட்டங்கள்  கண்டிப்பாக செயல்படுத்த வேண்டும். அதாவது நிர்ணயிக்கப்பட்ட நிர்வாக நடைமுறையை பின்பற்றுதல் (எஸ்.ஓ.பி); தடுப்பூசி போடுதல் மற்றும் கோவிட்-19 பரிசோதனைக்கு இணங்குதல் ஆகும்.

“ஏனென்றால், ஒரு பரிசோதனை செய்யாமல், ஓர் அதிகாரியால் அடுத்த கட்ட நடவடிக்கைகள் குறித்து கவனமாக திட்டமிட முடியாது.

“எனவே, இத்திட்டம் மக்களுக்கு பல நன்மைகளை அளிக்கிறது. வரும் நாட்களில் மாநில அரசு அதைத் தொடர்ந்து செயல்படுத்த வேண்டும்,” என்று செபராங் பிறை மாநகர் கழக விளையாட்டு வளாகத்திற்கு அருகில் பி.எஸ்.சி-19 திட்டத்தின் செயல்பாட்டைக் கண்காணித்த பிறகு முத்துச்செய்திகள் நாளிதழ் நிருபரிடம் இவ்வாறு கூறினார்.

இதற்கிடையில், கடந்த ஜூலை,30 மதியம் 1.00 மணி நிலவரப்படி பாடாங் லாலாங் மற்றும் புக்கிட் தெங்கா மாநில சட்டமன்றத் தொகுதிகளுக்கு மொத்தம் 1,716 நபர்கள் பி.எஸ்.சி-19 பரிசோதனைக்கு பதிவு செய்யப்பட்டுள்ளதாக கூய் சியோவ் கூறினார்.

“இந்த பரிசோதனைக்கு, பொதுச் சந்தை வியாபாரிகள் மற்றும் அங்காடி வியாபாரிகள், பேரங்காடி தொழிலாளர்கள் மற்றும் இ-ஹைலிங் ஓட்டுனர்கள் என பொருளாதார முன்னணி பணியாளர்கள் அதிகமாக வருகை அளித்தனர்.

“கூடுதலாக, மத்திய செபராங் பிறையில் பல திரள்கள் மற்றும் கோவிட்-19 நோய்த்தொற்றின் புதிய வழக்குகள் பதிவாகியுள்ளன. எனவே, உரிய நேரத்தில் பி.எஸ்.சி-19 திட்டம் அக்குடியிருப்பாளர்களுக்கு இலவசமாக பரிசோதனை நடத்துகிறது.

“பரிசோதனைக்குப் பிறகு, அவர்களுக்குத் தொற்று இருக்கிறதா இல்லையா என்பது அவர்களுக்குத் தெரிய வரும். பின்னர், மற்றவர்களுக்கு இத்தொற்று பரவாமல் இருக்க தேவையான நடவடிக்கைகள் எடுக்கலாம்,” என்று அவர் மேலும் கூறினார்.

பி.எஸ்.சி-19 திட்டமானது பண விரையத்தை ஏற்படுத்துவதோடு, மிக தாமதமாக மேற்கொள்வதாக கூறிய சில தரப்பினரின் விமர்சனங்களுக்கு பதிலளித்த

கூய் சியோவ், கோவிட்-19 தொற்றுநோய் சமூகத்தில்  இருக்கும் வரை பரிசோதனைகள் 24 மணி நேரமும் நடத்தப்பட வேண்டும், என்று விளக்கமளித்தார்.

“எந்த இடத்திலும், கோவிட்-19 பரவுவதை நாம் திறம்பட சமாளிக்க விரும்பினால், தரவின் பயன்பாடு மிகவும் முக்கியமானது.  எனவே நாங்கள் பரிசோதனை செய்யாவிட்டால் சமூகத்தில் இந்த வைரஸ் பரவும் விகிதம் எங்களுக்குத் தெரியாது”, என கூறினார்.


கோவிட்-19 தொற்றுநோய் கட்டுப்படுத்த பி.கே.பி 3.0  அமலாக்கம் கடுமையாக்க வேண்டும்

செபராங் ஜெயா – கோவிட்-19 தொற்றுநோய் புதிய வழக்குகள் அதிகரிப்பதன் காரணமாக கடந்த மே,12 முதல் நடமாட்டக் கட்டுப்பாட்டு ஆணை  3.0 ஐ மீண்டும் செயல்படுத்துவதன் மூலம்  பல்வேறு தரப்புகளில், குறிப்பாக சிறு வணிகர்களின் வாழ்வாதாரம் பாதிக்கப்படுவதாக காணப்படுகிறது.

செபராங் ஜெயா சந்தையில் முத்துச் செய்திகள் நாளிதழ் சந்தித்த பெரும்பாலான

வர்த்தகர்கள், பி.கே.பி தொடர்ந்து செயல்படுத்தப்படுவதால் வியாபாரம் பெரும் சரிவு காண்பதாக கவலையை வெளிப்படுத்தினர்.

“வர்த்தகர்கள் என்ற வகையில், எங்கள் வணிகம் தொடர்ந்து இயங்குவதை உறுதிசெய்ய எந்தவொரு சூழ்நிலையையும் எதிர்கொள்ள வேண்டியிருக்கிறது, ஏனெனில் இது எங்களின்  ஒரே வருமான ஆதாரமாகும், ” என முப்பது ஆண்டுகளாக செபராங் ஜெயா பொதுச் சந்தையில் பலசரக்கு வியாபாரம் செய்து வரும் தங்கம், 69 தெரிவித்தார்.

சிறு வியாபாரி தங்கம்

ஆகையால், கடந்த ஆண்டு மார்ச் மாதத்தில் பி.கே.பி 1.0 உடன் ஒப்பிடும்போது நாட்டில் கோவிட் -19 பரவுவதைத் தடுப்பதில் குறைந்த செயல்திறன் கொண்டதாக கருதப்படும் பி.கே.பி 3.0-ஐ மீண்டும் மதிப்பீடு செய்யுமாறு மத்திய அரசை அவர் கேட்டுக்கொண்டார்.

“அரசாங்கம் அமல்படுத்தும் அனைத்து விதிகளும் நம் அனைவரின் நலனுக்காகவே என்பதை நாங்கள் புரிந்துகொள்கிறோம், ஆனால் பி.கே.பி 3.0 ஐ மேலும் கடுமையாக்க வேண்டும் என கேட்டுக்கொள்கிறோம், இதனால் அதன் செயலாக்கம் மிகவும் பயனுள்ளதாக இருக்கும் மற்றும் கோவிட்-19 பரவுவதை கட்டுப்படுத்த முடியும்.

“தொற்றுநோயின் பரவலைத் தடுப்பதில் பயனுள்ளதாக இருக்கும் என்று நிரூபிக்கப்பட்ட பி.கே.பி 1.0 ஐ இந்த முறை செயல்படுத்தும் பி.கே.பி 3.0-க்கு வழிகாட்டியாகப் பயன்படுத்த வேண்டும்.

“மேலும், குடிமக்கள் என்ற வகையில், அனைவரும் நிர்ணயிக்கப்பட்ட நிர்வாக  நடைமுறைகளும் (எஸ்.ஓ.பி) முறையாக பின்பற்றுவதை உறுதிப்படுத்த வேண்டும். முடிந்த வரையில் சிறுவர்களை சந்தை போன்ற பொது இடங்களுக்கு அழைத்து வருவதை தவிர்ப்பது அனைவருக்கும் நன்மை பயக்கும். பொதுமக்களாகிய நாம் நமது சுய பாதுகாப்பினை கருத்தில் கொண்டு கூடுதல் விழிப்புணர்வுடன் இருக்க வேண்டும்”, என்றார்.

இதனிடையே, ஒவ்வொரு முறையும் அரசாங்கம் பி.கே.பி-ஐ செயல்படுத்தும்போது, எங்களைப் போன்ற சிறு வணிகர்கள் உண்மையிலேயே பாதிக்கப்படுகிறார்கள், ஏனெனில் வாடிக்கையாளர்களின் பற்றாக்குறையால் அவர்களின் வருமானம் குறைகிறது.

பூ வியாபாரம் செய்து வரும் முனியாம்மா

“மக்களின் பாதுகாப்பை உறுதி செய்வதற்காக பி.கே.பி செயல்படுத்தப்படுகிறது என்பதை நாங்கள் புரிந்துகொள்கிறோம், ஆனால் இந்த நிலைமை தொடர்ந்தால், மக்களின் வாழ்வாதாரம் கடினமாக இருக்கும், குறிப்பாக தினசரி வருமானத்தை எதிர்பார்ப்பவர்கள் சிரமங்களை எதிர்கொள்வார்கள்”, என 30 ஆண்டுகளாக சந்தையில் பூ வியாபாரம் செய்து வரும் முனியாம்மா,70 குறிப்பிட்டார்.

“பி.கே.பி அமலாக்கத்தை கடுமையாக்காமல் இப்பொழுது இருப்பது போல  தளர்வு வழங்கப்பட்டால் எங்களை போன்ற வணிகர்களின் தினசரி வருமானம் பாதிக்காது. மேலும், வீட்டில் அமர்ந்திருந்தால் வருமானம் இன்றி வாழ்வாதாரம் இன்னும் பாதிப்படைய கூடும்”, என்றார்.

தொடர்ந்து, 26 ஆண்டு அதே சந்தையில் மளிகை கடை வியாபாரம் செய்து வரும் செல்வி, 52 வாடிக்கையாளர்களின் எண்ணிக்கை குறிப்பாக வார நாட்களில் இப்போது மிகக் குறைவு, இந்த பொதுச் சந்தைக்கு வருபவர்களை மட்டுமே நம்பி வியாபாரம் செய்கிறோம்,” என்றார்.

மளிகை கடை வியாபாரி செல்வி

பினாங்கில் பாகான் ஆஜாம் சந்தை மற்றும் ஜெலுத்தோங் சந்தை கோவிட்-19 கிளாஸ்டர் சம்பந்தமாக கருத்துரைத்த போது  ஒரு தனிநபராக நாம் முதலில் நம்மை பாதுகாத்து கொள்ள வேண்டும். முகக் கவசம் அணிதல், கைத்தூய்மி பயன்படுத்துதல், சமூக இடைவெளி கடைப்பிடித்தல் போன்ற பாதுகாப்பு அம்சங்கள் கருத்தில் கொண்டு விழிப்புணர்வுடன் செயல்பட வேண்டும் என செல்வி வலியுறுத்தினார்.

அதிகரித்து வரும் கோவிட்-19 வழக்குகளின் எண்ணிக்கை வீரியம் அடைந்துள்ள இக்காலத்தில் முடிந்த வரையில் வெளியில் செல்வதை தவிர்க்க வேண்டும். அவசிய தேவை இருக்குமாயின் பாதுகாப்புகளை கருத்தில் கொண்டு வெளியில் செல்லலாம். முடிந்த வரையில் அனைவரும் சிறந்த ஒத்துழைப்பு நல்கி இத்தொற்று சங்கிலியை உடைப்போம்.


கோவிட்-19 தொற்றுநோய் பரவலை தடுக்க இந்த ஆண்டு தைப்பூச விழாக் கொண்டாட்டத்திற்குத் தடை- பேராசிரியர்

ஜார்ச்டவுன் –  ஒவ்வொரு ஆண்டும் இந்துக்களால்  பினாங்கு மாநிலத்தில் மட்டுமின்றி மலேசிய ரீதியில்  தைப்பூச விழா மிக விமரிசையாகக் கொண்டாடப்படும்.

பினாங்கு மாநில இரண்டாம் துணை முதல்வரும்  இந்து அறப்பணி வாரியத் தலைவருமான பேராசிரியர் ப.இராமசாமி அண்மையில் அதிகமான கோவிட்-19 வழக்குகள் பதிவுச்செய்வதாலும் அதன் பரலைத் தடுக்கும் முயற்சியாக இந்த ஆண்டு தைப்பூச விழாக் கொண்டாட்டத்தில் கலந்து கொள்ள பொது மக்களுக்குத் தடை விதிக்கப்பட்டுள்ளது, என்றார்.

பொதுவாகவே,  பக்தர்கள் நேர்த்திக்கடன் செலுத்தும் பொருட்டு பால் குடம் எடுத்தல்; காவடி ஏந்துதல்; அன்னதானம் வழங்குதல்; இரத ஊர்வலம்; முடிக் காணிக்கை ஆகிய பாரம்பரிய மிக்க நடவடிக்கைகள் மேற்கொள்ளவும் தடை விதிப்பதாக பேராசிரியர் ப.இராமசாமி கூறினார்.

“தற்போது மலேசிய சுகாதார அமைச்சின் தரவுப்படி அதிகமான கோவிட்-19 வழக்குப் பதிவுகள் அனைவருக்கும் எச்சரிக்கையை வழங்குகிறது. எனவே, இச்சூழ்நிலையை மிகவும் பாதிப்படையச் செய்யாமல் பொது மக்களின் சுகாதாரக் கூறுகளுக்கு முன்னுரிமை அளிப்பது அனைவரின் கடமையாகும்.

“நாம் அனைத்து முன்வரிசை தரப்பினருடன் குறிப்பாக மலேசிய பாதுகாப்பு மன்றத்துடன்  (எம்.கே.என்) ஒத்துழைப்பு நல்கி புதிதாக ‘தைப்பூச தோற்று’ உருவாக்கம் காண கூடாது என்பதனை கருத்தில் கொண்டு இம்முடிவு எடுக்கப்பட்டதாக,” இன்று கொம்தாரில் நடைபெற்ற செய்தியாளர் சந்திப்புக் கூட்டத்தில் இராமசாமி இவ்வாறு கூறினார்.

இந்த ஆண்டு தைப்பூச விழா வருகின்ற ஜனவரி,28-ஆம் இடம்பெறுகிறது. பொதுவாகவே, தைப்பூச விழா இரத ஊர்வலம், பக்தர்கள் நேர்த்திக்கடன் என பாரம்பரிய வைபவங்களுடன் மூன்று நாட்களுக்கு  அணுசரிக்கப்படும்.

“பொது மக்கள் வருகின்ற தை மாதம் அதாவது ஜனவரி,14-ஆம் நாள் தொடங்கி 26-ஆம் நாள் வரை பாலதண்டாயுபானி ஆலயத்திற்கு வழிப்பாட்டில் கலந்து கொள்ள மட்டுமே அனுமதிக்கப்படுவர், மாறாக நேர்த்திக்கடன் செலுத்த தடை விதிப்பதாக,” பாலதண்டாயுதபானி ஆலயத் தலைவர் சுப்பிரமணியம் நினைவுறுத்தினார்.

கடந்த ஆண்டுகளில், இத்தைப்பூச விழா தங்க இரதம், வெள்ளி இரத ஊர்வலங்களுடன் தொடங்கி பக்தர்கள் நேர்த்திக்கடன் செலுத்துதல் என ஆயிரக்கணக்கான பக்தர்கள் மட்டுமின்றி சுற்றுப்பயணிகளும்  ஒன்றுக்கூடுவர்.

“இந்த ஆண்டு ஜனவரி, 27 முதல் 29 வரை  பொது மக்கள் அருள்மிகு பாலதண்டாயுதபாணி ஆலயம் மற்றும் நாட்டுக்கோட்டை செட்டியார் ஆலயங்களுக்கு வருகையளிப்பதற்குத் தடைவிதிக்கப்பட்டுள்ளது. இருப்பினும், தைப்பூச விழாவின் அனைத்து பூஜை மற்றும் வழிபாட்டுகள் ஆலய நிர்வாக உறுப்பினர்கள் வழிகாட்டலில் நடைபெறும்,” என பேராசிரியர் தெளிவுப்படுத்தினார்.

“பொது மக்கள் வீட்டிலிருந்து வழிபாடு செய்ய வேண்டும். மேலும், இந்த கோவிட்-19 தொற்று நோய் பரவலைக் கட்டுப்படுத்த அனைவரின் ஒத்துழைப்பு மிக அவசியம்,” என ஜெலுத்தோங் நாடாளுமன்ற உறுப்பினர் ஆர்.எஸ்.என் இராயர் கூறினார்.

மலேசியாவில் 24 இந்து கோயில்களில் தைப்பூச வழிபாடுகள் நடத்த தேசிய பாதுகாப்பு மன்றம் அனுமதி அளித்துள்ளது.அதில் பினாங்கு மாநிலத்தை சேர்ந்த அருள்மிகு பாலதண்டாயுதபாணி ஆலயம் மற்றும் நாட்டுக்கோட்டை செட்டியார் ஆலயங்களுக்கு அனுமதி பெறப்பட்டுள்ளது.


கோவிட்-19 பற்றிய விழிப்புணர்வு மக்களிடையே மேலோங்கியுள்ளது – பேராசிரியர்

பிறை – பினாங்கு மாநில பொதுமக்களிடையே கோவிட்-19 தொற்றுக்கிருமி பற்றிய விழிப்புணர்வு அதிகரித்துள்ளதாக தாமான் இண்ராவாசே பொது மண்டபத்தில் வசதிக்குறைந்த பொதுமக்களுக்கு அத்தியாவசிய பொருட்கள் வழங்கும் நிகழ்ச்சியில் பினாங்கு மாநில இரண்டாம் துணை முதல்வர் பேராசிரியர் ப.இராமசாமி இவ்வாறு குறிப்பிட்டார்.

மேலும் பேராசிரியர் கூறுகையில், பினாங்கு மாநிலத்தில் கோவிட்-19 தாக்கம் கட்டுப்பாட்டில் இருப்பதாகவும் கூடிய விரைவில் இதிலிருந்து விடுப்பட வழிவகுக்கும் என்று விவரித்தார்.

பினாங்கு மாநிலம் பச்சை மண்டலமாக அதாவது கோவிட்-19 அற்ற மாநிலமாகப் பிரகடனம் செய்ய ஏப்ரல் 28 (14 நாட்கள்) வரை காத்திருக்க வேண்டும்.

தொடர்ந்து, பிறை வட்டாரத்தில் வசதிக் குறைந்த குடும்பங்களை அடையாளங்கண்டு அவர்களுக்கான அத்தியாவசிய பொருட்கள் போன்றவைகள் தொடர்ந்து வழங்கப்பட்டு வருவதை பிறை சட்டமன்ற உறுப்பினருமான பேராசிரியர் ப.இராமசாமி குறிப்பிட்டார். மேலும், ‘டைபர்’ போன்ற முக்கிய தேவையான பொருட்கள் வாங்க உதவும் வகையில் சிறு ரொக்கப்பணமும் வழங்க பிறை சட்டமன்ற சேவை மையம் இணக்கம் கொண்டுள்ளது என குறிப்பிட்டார்.

அதே வேளையில், பிறை சேவை மைய பணியாளர்கள், செபராங் பிறை மாநகர் கழக உறுப்பினர்களான டேவிட் மார்ஷல், ஜெசன் இராஜ் மற்றும் கம்போங் நிர்வாக செயல்முறை குழுவினர்களான ஸ்ரீ சங்கர், டத்தோ இங் உய் லாய் ஆகிய அனைவருக்கும் பேராசிரியர் பாராட்டு தெரிவித்தார்.

இதனிடையே, பினாங்கு குறிப்பாக பிறை தொகுதியில் உதவி தேவைப்படுவோர் அதன் சட்டமன்ற சேவை மையத்தை அணுக 043839131-என்ற எண்களில் தொடர்புக் கொள்ளுமாறு கேட்டுக் கொள்ளப்படுகின்றனர்.

இதுவரை பிறை தொகுதியில் 816 மளிகைப் பொருட்கள் பொட்டலமும், பினாங்கின் பிற தொகுதிகளில் 160 மளிகைப் பொருட்கள் பொட்டலமும் மற்றும் வசதிக் குறைந்த பொது மக்களுக்கு ஏறக்குறைய ரிம4,800 ரொக்கப்பணமும் வழங்கப்பட்டது.

ரா.பெரியம்மா, 62 என்ற குடும்ப மாது மாநில அரசு வழங்கும் இந்த உதவித்தொகை மனநிறைவு அளிப்பதாக குறிப்பிட்டார். இந்த கோவிட்-19 தாக்கத்தால் பாதிக்கப்படும் அனைவருக்கும் மளிகை பொருட்கள் வழங்கும் மாநில அரசிற்கு நன்றி நவிழ்ந்தார்.


‘கோவிட்-19 மாவட்ட பாதிப்புக் குறைப்பு திட்டம்’, நடமாட்டக் கட்டுப்பாட்டு ஆணையிருந்து வெளியேற புதிய அணுகுமுறை  – முதல்வர்

ஜார்ச்டவுன் – நம் நாட்டில் நடமாட்டக் கட்டுப்பாட்டு ஆணையில் இருந்து வெளியேற அல்லது விடுப்பட ‘கோவிட்-19  மாவட்ட பாதிப்புக் குறைப்பு திட்டம்’  அறிமுகம் செய்யப்படுகிறது.

தொடர்ந்து பசுமை மண்டலம் அடைந்த மாவட்டங்களை பாதுகாக்கவும் மற்றும் மஞ்சள் & சிவப்பு மாவட்டங்களை எதிர்த்து போராடும் நோக்கத்தில் இத்திட்டம்  அமல்படுத்தப்படும்.

இதனை

மாநில முதல்வர் சாவ் கொன் யாவ் புத்ராஜெயாவில் நேற்று நடைபெற்ற தேசிய பாதுகாப்புக் கூட்டத்தில் (எம்.கே.என்) சுகாதார அமைச்சு (எம்.ஓ.எச்) முன்வைத்த சில கருத்துகள்  குறிப்பிடும் போது இவ்வாறு முகநூல் நேரலையில் பகிர்ந்துகொண்டார்.

இத்திட்டம் நான்கு முக்கிய கொள்கைகளாகப் பிரிக்கப்பட்டுள்ளன.அவை எல்லை கட்டுப்பாடு; நடமாட்டக் கட்டுபாடு, சமூக இடைவெளி மற்றும் சுய தனிப்பட்ட பாதுகாப்பு உபகரணங்கள் ஆகும்.

இந்த நான்கு கூறுகளும் மூன்று முக்கிய அம்சங்களான, முதலில் குடும்பத்தைப் பாதுகாத்தல்; சமூகத்தைப் பாதுகாத்தல் மற்றும் மாவட்டங்களைப் பாதுகாத்தல் (ஊராட்சி மன்ற அதிகாரிகளின் பொறுப்பு) என அடையாளம் காணப்பட்டுள்ளன.

இந்த மூன்று கொள்கைகளில் ஒன்றான

‘குடும்பத்தைப் பாதுகாத்தல்’ என்பது சுய சுகாதாரத்தைப் பேணுதல்; நடமாட்டக் கட்டுப்பாட்டு ஆணையைப் பின்பற்றுவது என்பது சுய சுகாதாரம் மற்றும் குடும்ப ஆரோக்கியத்தில் கவனம் செலுத்துதல்; மற்றும் மின்னியல் முறையில் பொருட்களை வாங்குவதும் கட்டணம் செலுத்துவதும் இந்த கோவிட்-19 சங்கிலியை முற்றாக அழிக்க உதவும் என முதல்வர் விளக்கமளித்தார்.

பச்சை மண்டலமாக நிலைநாட்டுவதற்கு ‘சமூகத்தைப் பாதுகாக்கும்’  அணுகுமுறை பின்வருமாறு:

(i)   குடியிருப்புக் குழுக்கள்

சமூக  நடவடிக்கைகள் நடைபெறாமல் இருப்பதை

 உறுதிப்படுத்தல்.

(ii)     சமூகத் தலைவர்கள் / காவல்துறையிடம் குழு நடவடிக்கைகள் குறித்து புகார் அளித்தல்

(iii)  உள்ளூர் மக்கள்/ வருகையாளர்கள்   நடவடிக்கைகள் குறிப்பாக உள்ளே வெளியே செல்வதைக் கட்டுப்படுத்துதல் மற்றும் பதிவுசெய்தல்

(iv) கை சுகாதாரம் மற்றும் சமூக இடைவெளியைக் கடைப்பிடித்தல்

(v)கோவிட்-19 தடுப்பு நடவடிக்கைகள் குறித்து சுகாதார கல்வி எச்சரிக்கை வழங்குதல்

(vi)நடமாட்டக் கட்டுபாட்டு ஆணை குறித்த தகவல் பரப்புதல்

(vii) பச்சை மண்டலமாக நிலைத்திருக்க சமூகத்திற்கு விழிப்புணர்வு வழங்குதல்  (வழக்கு பதிவு)

(viii) சந்தேகத்திற்குரிய கோவிட்-19 வழக்கை அதிகாரிகளிடம் தெரிவித்தல்

அதேசமயம், பச்சை மண்டலமாக நிலைநிறுத்த ‘மாவட்டம் பாதுகாப்பு’ இலக்கின் அணுகுமுறை கீழ்வருமாறு:

(i)மாவட்ட நடவடிக்கை கழகம் / ஊராட்சி மன்றங்களின்  தலைமையில் செயல்படுதல்.

(ii)அதிகமாக  பாதிக்கப்படக்கூடிய குழுக்கள் (பூர்வீக குடிமக்கள், மூத்த குடிமக்கள்) மீது கவனம் செலுத்துதல்.

(iii)அரசு சாரா இயக்கங்களான எம்.பி.கே.கே, ருக்கூன் தெத்தாங்கா, கொன்பி, கொஸ்பென் ஆகியவற்றுடன் இணைந்து செயல்படுதல்.

(iv)    எல்லைக் கட்டுப்பாட்டை அமல்படுத்துதல் மற்றும் வருகையாளர்களின் நுழைவை கண்காணித்தல்

(v)  மாவட்டத்  தகவல் துறை சுகாதார கல்வி மற்றும் பச்சை மண்டலமாக  நிலைத்திருக்க ஊக்குவிக்க  தகவல்கள் பரப்புதல்.

(vi)உள்ளூர் பச்சை மண்டலத்தை பராமரிக்க  சமூகங்களுக்கு உந்துதல் மற்றும் ஊக்கங்கள் வழங்குதல்

பினாங்கில், இந்த தொற்றுநோயின் விளைவாக புதிய சூழ்நிலைகளுக்கு தீர்வு காண கொள்கை மாற்றங்கள் அல்லது புதிய திட்டங்களை செயல்படுத்த மாநில ஆட்சிக்குழு உறுப்பினர்கள்  ஒன்றிணைந்து செயல்பட  தயார்நிலையில் இருப்பதாகவும் இந்த நெருக்கடியை எதிர்கொள்வதற்கு, மாநில அரசு நிர்வாகத்தின் ஒட்டுமொத்த அணுகுமுறை செயல்பாடுகள் அவசியம் என மாநில முதல்வர் பரிந்துரைத்தார்.

பினாங்கு இரண்டாம் துணை முதல்வர் பேராசிரியர் ப.இராமசாமி அவர்தம் தலைமையில் செயல்படும் பினாங்கு இந்து அறப்பணி வாரியம் கோவிட்-19இல் பாதிக்கப்பட்ட வசதிக்குறைந்த தரப்பினருக்கு உதவிகள் வழங்கி வருவது குறிப்பிடத்தக்கதாகும்.

பினாங்கு மாநில காவல்துறையின் கணக்கெடுப்பின் படி கடந்த மூன்று பிரிவு நடமாட்டக் கட்டுபாட்டு ஆணையை (நேற்று வரை)  மீறிய 1,691 பேர்கள் கைதுச் செய்யப்பட்டுள்ளனர். எனினும், இதுவரை பினாங்கு மாநிலம் 97.88% நடமாட்டக் கட்டுபாட்டு ஆணையை பின்பற்றியுள்ளது பாராட்டக்குரியதாகும்.

 மேலும், பினாங்கு மாநில சுகாதாரத் துறை தலைவரின் அறிக்கையின்படி இம்மாநிலத்தில் முன் வரிசைப் பணியாளர்கள் யாவரும் கோவிட்-19 தொற்றுநோய்க்கு ஆளாகவில்லை என மாநில முதல்வர் உறுதிப்படுத்தினார்.


சங்காட் மிண்டன் பகுதியில் வெள்ள நிவாரணத் திட்டம் நிறைவுக் கண்டது

பத்து உபான் – சங்காட் மிண்டன் ஜாலான் 6 மற்றும் 7 இல் வசிக்கும் குடியிருப்பாளர்கள் தங்கள் பகுதியில் வடிக்கால் அமைப்பு மேம்பாட்டுத் திட்டம் நிறைவுப்பெற்றதில் மகிழ்ச்சிக் கொள்வார்கள்.

பொதுப்பணித் துறை (ஜே.கே.ஆர்.) மூலம் மேற்கொள்ளப்பட்ட இந்த மேம்பாட்டுப் பணிகள் சுமார் 3 மாதங்களில் நிறைவடைந்தன.

மலேசிய சாலை பதிவு தகவல் அமைப்பு (Marris) மானியத்தின் கீழ் ரிம500,000 நிதிச் செலவில் மேற்கொள்ளப்பட்டன.

இத்திட்டத்தில் ஜாலான் 6 & ஜாலான் 7 இல் பழுதடைந்த வடிக்காலை 1.5 மீட்டர் அகலம் கொண்ட புதிய pra-tuang (PRECAST)

ரக வடிக்கால் கொண்டு அமைக்கப்பட்டுள்ளது.

மேலும், மேம்படுத்தப்பட்ட வடிக்கால் சுற்றி  வேலி அமைக்கும் பணியும் உள்ளடக்கியுள்ளது.

சங்காட் மிண்டன் ஜாலான் 3 இல், வெள்ள நிவாரணப் பணிகள் இதுவரை 80 விழுக்காடு  நிறைவடைந்துள்ளது என்று ஜே.கே.ஆர்  செய்தித் தொடர்பாளர் தெரிவித்தார்.

இந்த திட்டத்திற்கானச் செலவு சுமார் ரிம800,000 ஆகும். இதுவும் Marris மானியத்தின் கீழ் மேற்கொள்ளப்படுகிறது.

இந்நிகழ்ச்சியில் பத்து உபான் சட்டமன்ற உறுப்பினர் ஆ.குமரேசன்; வடகிழக்கு மாவட்ட பொதுப்பணித் துறை பொறியியலாளர்  அப்தூர் ரஹ்மான் அஸ்ஸாம் பின் சே சோப்ரி; வடகிழக்கு மாவட்ட அதிகாரி ரொஸ்லி அலிம் மற்றும் பிரமுகர்கள் கலந்து கொண்டனர்.

பத்து உபான் சட்டமன்ற உறுப்பினர்

ஆ. குமரேசன் கூறுகையில், பல ஆண்டுகளாக குறிப்பாக மழை பெய்யும் வேளைகளில் ஏற்படும் திடீர் வெள்ளத்தால் பொது மக்கள் அவதிப்பட்டு வந்தனர்.

“நான் பல முறை இந்த விவகாரத்தை சம்பந்தப்பட்ட தரப்பின் கவனத்திற்குக் கொண்டுச் சென்றேன்.  இறுதியில் இந்த  வடிக்கால் அமைப்பை மேம்படுத்தும் திட்டம் நிறைவடைந்ததில்  மகிழ்ச்சியடைகிறேன்.

“ஜே.கே.ஆர், மாநில நீர்ப்பாசனம் மற்றும் வடிக்கால் துறை மற்றும் அனைத்து சம்பந்தப்பட்ட அதிகாரிகளுக்கும்  நன்றி தெரிவித்துக் கொள்கிறோம்,” என்று குமரேசன் இன்று மிண்டன் ஹைட்ஸில் சந்தித்தபோது இவ்வாறு கூறினார்.

குடியிருப்பாளர்களின் தேவைகளுக்குக் குரல் கொடுத்ததற்காக மாநில முதல்வர் சாவ் கொன் இயோவ், சட்டமன்ற உறுப்பினர் குமரேசனைப் பாராட்டினார்.

“இது மிண்டன் ஹைட்ஸில் மேற்கொள்ளப்படும் முதல் வெள்ள நிவாரணத் திட்டம் அல்ல.

இந்த வெள்ள நிவாரணத் திட்டங்கள் அப்பகுதியில் வசிப்பவர்களுக்கு பயனளிக்கும் என்று நம்பிக்கைத் தெரிவித்தார்.


சட்டத் திட்டங்கள் பின்பற்றி  நீர் பிரச்சனை தீர்க்கப்படும் – முதல்வர்

ஜார்ச்டவுன் – பினாங்கு மாநில அரசு சட்டத்தின் படி மூல நீர் வளங்களுக்கான  உரிமைகள் பெறும்  தீர்மானத்தில் உறுதியாக உள்ளது, மாறாக பல்வேறு தரப்பினரை புண்படுத்தும் அறிக்கைகள் மூலம் அல்ல என மாநில முதல்வர் சாவ் கொன் யாவ் தெளிவுப்படுத்தினார்.

முதல்வர், பாகான் டாலாம்  சட்டமன்ற உறுப்பினர்  சத்தீஸ்  கேள்விக்கு பதிலளிக்கும் போது அவர் இந்த விஷயத்தை வலியுறுத்தினார்.

மேலும் கருத்து தெரிவிக்கையில், கெடாவில் செயல்படுத்தப்படவுள்ள திட்டத்தால் பினாங்கின்  உரிமைகள் பாதிக்கப்படாமல் இருப்பதை உறுதி செய்ய மத்திய அரசு அதன் பங்கை ஆற்ற வேண்டும் என்று சாவ் நம்பிக்கை தெரிவித்தார்.

“கெடாவில் செயல்படுத்தப்படும் எந்தவொரு திட்டமும் இந்த மாநிலத்தில் உள்ள மக்களின் பயன்பாட்டிற்காக சுத்தமான தண்ணீர் பெறுவதற்கான பினாங்கு மக்களின் உரிமையை பாதிக்காமல் இருப்பதை மத்திய அரசு உறுதி செய்ய வேண்டும், ” என்று அவர் சூளுரைத்தார்.

இதற்கிடையில், நாட்டின் முன்னணி நீர் வழங்கல் நிறுவனமான பினாங்கு நீர் விநியோக வாரியம்  கெடா உள்ளிட்ட நீர் பிரச்சினைகளை எதிர்கொள்ளும் எந்த மாநிலத்திற்கும் உதவ எப்போதும் தயாராக இருப்பதாக அவர் கூறினார்.

“சமீபத்தில் பஹாங் மாநிலத்தில் ஏற்பட்ட வெள்ளத்தால் பாதிக்கப்பட்டவர்களுக்கு உதவ பி.பி.ஏ வாரியம் அதன்  பணியாளர்கள் மற்றும் நீர் தொட்டிகளை அனுப்பியதற்கு அம்மாநில மந்திரி பெசரிடமிருந்து  மாநில அரசிற்கு நன்றி கடிதம் பெற்றுள்ளது.

“கெடா மாநிலத்திலும், அவசர நிலை ஏற்பட்டால், இவ்வாரியம் கண்டிப்பாக  அங்குள்ள மக்களுக்கும் உதவும் ”என்று சாவ் விளக்கமளித்தார்.

நேற்று, பி.பி.ஏ ஒரு அறிக்கையில், டாருல் அமான் நீர் நிறுவனத்திடமிருந்து ஒரு விண்ணப்பத்தைப் பெற்ற பின்னர், கெடாவில் அவசர குழாய்களை நிறுவுதல் மற்றும் நீர் விநியோகிக்கும் பணிகளை மேற்கொண்டு வருவதாக தெரிவிக்கப்பட்டது.

அதுமட்டுமின்றி, பினாங்கு நில விதிகள் 2005-ஐ மாற்றுவதற்காக பினாங்கு மாநில அரசு ஜனவரி 6 ஆம் தேதி பினாங்கு நில விதிகள் (பி.எல்.ஆர்) 2021 வரைவு தாக்கல் செய்ததாக மாநில முதல்வர்  தெரிவித்தார்.

அவரைப் பொறுத்தவரை, பி.எல்.ஆர் 2021 ஐ செயல்படுத்துவது, தற்போதுள்ள நில நிர்வாகத்தை புதுப்பிப்பதும், தேசிய நிலக் குறியீடு (கே.டி.என்) மற்றும் மாநிலத்தில் நடைபெற்று வரும் மேம்பாடுகள் அடிப்படையில் தற்போதைய மாற்றங்களின் பிரதிபலிப்பாகும்.

“இருப்பினும், தற்போது, பி.எல்.ஆர் 2021 ‘அரசிதழ் பதிவு ‘ செய்யப்படவில்லை, மேலும் எதிர்காலத்தில் செய்யப்படும். அதே நேரத்தில் அமலாக்கமானப் பணிகள் அறிவிக்கப்பட்ட தேதியில் தொடரப்படும், ”என்று அவர் விளக்கினார்.

இதற்கிடையில், பினாங்கு மாநில அரசாங்கமும் தொழில் துறையை  மேம்படுத்துவதற்கான  ஒரு புதிய வழிமுறையைத் தேடுகிறது.

“தற்போது, அங்கீகரிக்கப்பட்ட அனைத்து விண்ணப்பங்களும் 60 ஆண்டுகளுக்கு நீட்டிக்கப்படும். மேலும் அனைத்து நீட்டிப்பு பயன்பாடுகளிலும் எந்த வழிகாட்டுதல்களும் கட்டுப்பாடுகளும் இல்லை. இதன் விளைவாக முதலீட்டாளர்கள் இந்த விஷயத்தில் தெளிவான தகவல்களைக் கொண்டிருக்கவில்லை.

எனவே, பினாங்கு மேம்பாட்டுக் கழகம் (பி.டி.சி) தொழில்துறை நிலங்களில் 60 ஆண்டுகளுக்கு குத்தகைக்கு வழங்கக்கூடிய ஊக்க விதிகளுடன் மிகவும் வெளிப்படையான  முறையைப் பின்பற்றுமாறு கேட்டுக் கொள்ளப்படுகிறது. மேலும் குத்தகை இன்னும் 10 முதல் 20 ஆண்டுகளில் காலாவதியாகும், ” என்று நினைவுறுத்தினார்.


சட்டமன்றத்தின் மாண்பு நிலைநிறுத்த புதிய தீர்மானம்- முதல்வர்

இரண்டாம் தவணைக்கான முதல் சட்டமன்றக் கூட்டம்

கடந்த மே மாதம் 19-ஆம் திகதி பினாங்கு மாநில இரண்டாம்  தவணைக்கான முதல் சட்டமன்ற கூட்டம் இனிதே தொடங்கியது. காவல் துறையின் அணிவகுப்பைப் பார்வையிட்டப் பின் மாநில ஆளுநர் துன் டத்தோ ஸ்ரீ டாக்டர் அப்துல் ரஹ்மான் ஹஜி அபாசின் அவர்கள் சட்டமன்றத்தின் அதிகாரப்பூர்வ உரையாற்றினார். மாநில ஆளுநர் பினாங்கு வாழ் மக்கள் நீர் பயன்பாட்டில் விழிப்புணர்வுடன் செயல்பட்டு எல்-நினோ என்ற வறட்சி காலத்தில் நீர் பங்கீட்டு முறையினைத் தவித்து சிறப்புடன் வாழ்வோம் என்று சூளுரைத்தார்.

மாநில சட்டமன்றத்தின் செயலாளரான மகேஸ்வரி மலையாண்டி, கூட்டத்தை முறையாக வழி நடத்த மாநில முதல்வர் லிம்  குவான் எங் முன்மொழிந்ததைத் தொடர்ந்து சட்டமன்றம் சபாநாயகர் வழிகாட்டலுடன் தொடக்க விழாக்கண்டது. 30 மக்கள் கூட்டணி உறுப்பினர்களின் தலைவராக மாநில முதல்வர் மேதகு லிம் குவான் எங் மற்றும்  10 தேசிய முன்னணி உறுப்பினர்களின் எதிர்க்கட்சி தலைவராக ஆயர் தாவார் சட்டமன்ற உறுப்பினர் சித்தி சஹாரா அமீட் ஆகியோர் சட்டமன்றத்தில் சிறப்பிடம்  வகித்தனர்.

19-ஆம் தொடக்கி 23-ஆம் வரை ஐந்து நாட்களுக்கு நடைபெற்ற  சட்டமன்ற கூட்டத்தொடரில் பல விவாதங்கள் செய்யப்பட்டு பல புதிய தீர்மானங்கள் எடுக்கப்பட்டன. சட்டமன்ற கூட்டத்தொடரில் ஸ்ரீ டெலிமா சட்டமன்ற உறுப்பினர் மதிப்பிற்குரிய திரு நேதாஜி இராயர் உதிர்த்த சில விவாதத்தால் எதிர்க்கட்சித் தரப்பினர் எதிர்ப்புத் தெரிவிக்க சபாநாயகரும் கண்டனம் தெரிவித்தார். இந்த விவாதத்தில் அம்னோ இளைஞர் பிரிவினர் கொந்தளிப்படைய சட்டமன்றத்தில் அத்துமீறி நுழைந்து பினாங்கில் பரபரப்பை ஏற்படுத்தினர். அன்றைய தினம் ஸ்ரீ டெலிமா சட்டமன்ற உறுப்பினர் திரு நேதாஜி இராயரைக் குறிவைத்து அம்னோ இளைஞர் பிரிவினர் பலர் சட்டமன்றத்தில் அனுமதியின்றி நுழைந்ததோடு சபாநாயகரின்  மேசையில் ஏறவும் ஒருவர் முயன்றார். மேலும், அம்மறியலில் தேசியக் கொடி மற்றும் பினாங்கு மாநில கொடியும் கீழே விழச்செய்தனர். அதுமட்டுமின்றி மாநில முதல்வர், சட்டமன்ற உறுப்பினர், ஐசெக, பினாங்கு நீர் விநியோக நிறுவனம் ஆகியோரை அவமத்திக்கும் வகையில் பல தகாத வார்த்தைகளை முட்டையில் எழுதி சட்டமன்ற பிரதான நிழைவாயில் உடைத்து ஆர்பாட்டம் செய்தனர். அம்னோ இளைஞர் பிரிவினர் செய்த ஆர்பாட்டத்தால் சட்டமன்ற கூட்டம் ஒரு மணி நேரம் தாமதமாக ஆரம்பிக்கப்பட்டது.

பினாங்கு சட்டமன்றத்தில் அத்துமீறி நுழைந்து ஆர்பாட்டம் செய்த அம்னோ இளைஞர் பிரிவினர்

அம்னோ இளைஞர் பிரிவினரின் இந்தத் தகாத செயலைக் கண்டனம் தெரிவிக்கும் வகையில் மாநில முதல்வரின் தலைமையில்விதிமுறை 30(iiiv) அடிப்படையில்  புதிய தீர்மானம் எடுக்கப்பட்டது. அத்தீர்மானத்தில் சட்டமன்றத்தில் அத்துமீறி நுழைந்த அம்னோ இளைஞர் பிரிவினரை உடனடியாகக் கைதுச் செய்து நீதிமன்றத்தில் தண்டனை வழங்க வேண்டும் எனக் கூறினார் மாநில முதல்வர். இதன் மூலம், சட்டமன்றத்தின் மாண்பினை நிலைநிறுத்தப்படுவதோடு  இந்த மூரடன்களுக்கும் பாடம் புகட்ட வேண்டும் என்றார். அம்னோ இளைஞர் பிரிவினரின் செயலைத் தவறு என ஒப்புதல் வழங்கிய தேசிய முன்னணியைச் சார்ந்த எதிர்க்கட்சியினர் சட்டமன்றத்தில் மன்னிப்புக் கேட்டனர். இருப்பினும் மாநில முதல்வரின் இத்தீர்மானத்திற்கு ஒப்புதல் வழங்க மறுத்தனர்.

சட்டமன்றத்தில் மாநில முதல்வர் IKEA நிறுவனம் பத்து காவான் தொழிற்பேட்டையில் முதலீடு செய்வதால் பினாங்கு மாநிலத்தில் பொருளாதாரம் மேன்மையடையும்; மாநிலத்தில் நீர் கட்டணம் உயர்த்தப்படுவதால் நீர் பங்கீட்டு முறையைத் தவிர்க்கலாம்; திரையுலகத் துறையைப் புதுப்பிக்க Penang Global Tourism (PGT) நிறுவனத்தை  ஒருங்கிணைப்பாளராகத் தேர்ந்தெடுத்தல்; விதிமுறை 30(iiiv) கீழ்ப் புதிய தீர்மானம் ஆகியவை தமது தொகுப்புரையில் சுட்டிக்காட்டினார்.

அதிகரித்து வரும் செலவினங்களைச் சமாளிக்க பொது மக்களுக்கு அடிப்படைச் சம்பளத்தை ரிம1,100-ஆக உயர்த்த வேண்டும் என சட்டமன்றத்தில் மாநில இரண்டாம் துணை முதல்வர் மதிப்பிற்குரிய பேராசிரியர் ப.இராமசாமி அவர்கள் கேட்டுக்கொண்டார். மேலும் நமது நாட்டில் பல மொழி இடைநிலைப்பள்ளிகள் அமைந்திருக்கும் வேளையில் தமிழ் இடைநிலைப்பள்ளி அமைப்பதற்கு மட்டும் மத்திய அரசாங்கம் முடக்கம் தெரிவிப்பதற்கானக் காரணம் புரியவில்லை என்றார்.

குறைந்த, நடுத்தர மலிவுவிலை வீடுகள் பெறுநரின் விவகாரத்தில் எவ்வித தவறுதலும் ஏற்படுவதைத் தவிக்கும் பொருட்டு  கிராமம், நகரம் மற்றும் வீடமைப்புத் திட்டமிடல் சேவைக் குழுவின் ஆட்சிக்குழு உறுப்பினர் மதிப்பிற்குரிய

திரு ஜெக்டிப் சிங் டியோ தலைமையில் தேர்வு செயல்முறை விரிவாக்கக் குழு அமைக்கப்பட்டு தகுதிப்பெற்றவர்களுக்கு மட்டுமே வழங்கப்படுகிறது என எதிர்கட்சியினரின் கேள்விக்குப் பதிலடிக் கொடுத்தார்.

19/5/2014 முதல் 23/5/2014-ஆம் நாள் வரை நடைபெற்ற இரண்டாம் தவணைக்கானச் சட்டமன்றக் கூட்டத்தொடரில் சட்ட மன்ற உறுப்பினர்கள் மக்களின் நலன் கருதி பல துறைகளில் குறிப்பாகப் பொருளாதார, வீடமைப்புத் திட்டம், சுகாதாரம், சுற்றுச்சூழல்  அடிப்படையில் பல விசயங்கள் விவாதிக்கப்பட்டு தீர்மானம் எடுக்கப்பட்டன.


சட்டமன்ற உறுப்பினர், மாவட்ட அலுவலகம் மற்றும் கூட்டரசு முகவர்களுக்கு 200,000  முகக் கவசம் பகிர்ந்தளிக்கப்படும்- முதல்வர்

ஜார்ச்டவுன் – மாநில அரசு கோவிட்-19 தொற்றுக் கிருமியைத் துடைத்தொழிக்கும் நோக்கில் அனைத்து சட்டமன்ற அலுவலகங்கள், மாவட்ட அலுவலகங்கள் மற்றும் கோவிட்19-ஐ எதிர்நோக்க போராடும் கூட்டரசு முகவர்களின்  முன்வரிசை பணியாளர்கள் ஆகியோருக்கு முன்னுரிமை கொடுத்து 200,000 முகக் கவசம் பகிர்ந்தளிக்கப்படும்.

மாநில அரசு முன்னதாக அறிவித்த 6 மில்லியன் முகக் கவசம் அழிப்பானை தொடர்ந்து தற்போது அதன் விநியோகம் கட்ட கட்டமாகப் பெறப்படுகிறது.

மாநில முதல்வர் சாவ் கொன் யாவ் கூறுகையில் முகக் கவசம் கட்ட கட்டமாகப் பெறப்படும் என்றும் இந்த வாரம் 200,000 முகக் கவசம் பெறப்பட்டன ; அடுத்த வாரம் இரண்டாம் கட்ட விநியோகம் கிடைக்கப்பெறும் என்றார்.

 “அடுத்த வாரம் பெறப்படும் முகக் கவசம் முன் வரிசை பணியாளர்கள் மற்றும் அத்தியாவசியமாகத் தேவைப்படும் பொது மக்களுக்கு முன்னுரிமை வழங்கி பகிர்ந்தளிக்கப்படும். இது மாநிலத்தின் கடமையாகக் கருதப்படுகிறது,”என இரண்டாம் கட்ட நடமாட்டுக் கட்டுப்பாட்டு ஆணைக் குறித்த முகநூல் நேரலையில் முதல்வர் இவ்வாறு கூறினார்.

“மாநில அரசு முகம் பாதுகாப்பான் (face shield) தயாரிக்க ரிம60,000 கூடுதல் நிதி ஒதுக்கி அதனை அனைத்து மாநில அரசு மருத்துவமனை மற்றும்  கிளினிக்களுக்கு வழங்க இணக்கம் தெரிவித்தள்ளது.

பினாங்கை சேர்ந்த  இளம் பொறியியலாளரான லூயிஸ் ஊய்  மற்றும் குழுவினர் நமது மருத்துவக் குழுவினர் பயன்படுத்தும் இந்த முகம் பாதுகாப்பானைத் தயாரித்தனர். இந்த முகம் பாதுகாப்பான் பினாங்கு மருத்துவமனையின் மருத்துவ ஊழியர்களிடமிருந்து அங்கீகாரத்தைப் பெற்றது.  இது பாதுகாப்பானது, பயன்படுத்த வசதியானது, மலிவானது மற்றும் உற்பத்தி செய்வது எளிது,” என முதல்வர் தெரிவித்தார்.

மேலும், இந்த கோவிட்-19ஐ எதிர்நோக்கும் சூழலில் அனைவரின் பங்களிப்பு மற்றும் ஆதரவு அவர்களின் மனிதாபிமான உணர்வை மேலோங்கச் செய்கிறது என பாராட்டினார்.

 இன்று பினாங்கு மாநில சீன தூதரகர் லு ஷிவேய்; எக்ஸ்.எஸ்.டி இன்டர்நேஷனல் பேப்பர் நிறுவனம் மற்றும் புஜியான் மாகாணத்தின் குவாங்காங் மாவட்ட அரசாங்கம் ஆகியோரிடம் இருந்து நன்கொடைகள் பெறப்பட்டன.

” சீன  தூதரகத்திலிருந்து 15,000 அறுவை சிகிச்சை முகம் பாதுகாப்பான், 50,000 முகக் கவசம் (எக்ஸ்.எஸ்.டி இன்டர்நேஷனல் பேப்பர் நிறுவனம் ) மற்றும் 6,400 அறுவை சிகிச்சை முகம் பாதுகாப்பான், ஒரு முறை மட்டுமே பயன்படுத்தப்படும் 100 ஜோடி  மருத்துவ உடைகள் மற்றும் 100 ஜோடி கால் பாதுகாப்பு ஆவணங்கள் (குவாங்காங் மாவட்ட அரசு) ஆகியவை இதில் அடங்கும்” என குறிப்பிட்டார்.

செய்தியாளர் சந்திப்புக் கூட்டத்தில் மாநில சுகாதாரத் துறையின் துணை மருத்துவ இயக்குநர் (மருந்தகம்) ஜுபைடா சே ‘எம்பீ மற்றும் ஷெர்லி லிம் (மருந்தியல் அதிகாரி) ஆகியோர் கலந்து கொண்டனர்.


சட்டவிரோதமாக குப்பைகள் வீசுவதை தடுக்க ‘சிறப்பு பதாகைகள்’ பொருத்தப்படும் – டேவிட்

பிறை – செபராங் பிறை மாநகர் கழகம்(எம்.பி.எஸ்.பி) ஏற்பாட்டில் சட்டவிரோதமாக

குப்பைகள் வீசப்படும் பெருநிலத்தின் பிரதான இடங்களில்  மொத்தம் 150 பதாகைகள் பொருத்தப்படும்.

ok

எம்.பி.எஸ்.பி கவுன்சிலர் டேவிட் மார்ஷல் கூறுகையில், இந்த ‘சிறப்பு பதாகையில்’ சட்டவிரோதமாக குப்பை வீசுவதை நிறுத்த அப்பகுதியில் உள்ள மக்களுக்கு கல்வி கற்பிக்கும் ஒரே நோக்கத்துடன் இதில் வலுவான செய்தியுடன் அச்சிடப்பட்டுள்ளது.

“இந்த நடவடிக்கை செபராங் பிறையில் சட்டவிரோதமாக குப்பை வீசுதல் மற்றும் சுற்றுச்சூழல் மாசுபாட்டை குறைப்பதற்கான மாநகர் கழகத்தின் முயற்சியின் ஒரு சாரமாக திகழ்கிறது.

“ஒவ்வொரு பதாகையில் மலாய் மொழி, சீன மொழி மற்றும் தமிழ் மொழியில் வாசகம் அச்சிடப்பட்டுள்ளது.

“இந்த பதாகைகளில் ‘முட்டாள்கள் தான் கண்ட இடங்களில் குப்பை வீசுவார்கள்’ என்ற வாசகம் இடம்பெறுகிறது.

“இதுவரை,  144 பதாகைகள் அச்சிடப்பட்டுள்ளன, மீதமுள்ளவை விரைவில் அச்சிடப்படும். அடுத்த வாரத்திற்குள் அனைத்து பதாகைகளும்  அடையாளம் காணப்பட்டுள்ள இடங்களில் பொருத்தப்படும் என்று எதிர்பார்க்கிறோம்,” என்று மார்ஷல்  பிறை, தாமான் இந்திராவாசியில் உள்ள ஜாலான் கிகிக்-ல் ஒரு பதாகையை பொருத்திய பின்னர் செய்தியாளர்களிடம் இவ்வாறு கூறினார்.

இந்த செய்தியாளர் கூட்டத்தில் எம்.பி.எஸ்.பி கவுன்சிலர் ஜெசன் ராஜ் கலந்து கொண்டார்.

இந்த பதாகைகள் பொருத்துவதன் மூலம் செபராங் பிறையில் சட்டவிரோதமாக குப்பைகள் வீசும் தரப்பினர் இடையே விழிப்புணர்வு ஏற்படுத்தும் என நம்பிக்கை கொள்வதாக டேவிட் தெரிவித்தார்.

“சட்டவிரோதமாக குப்பைகள் வீசுவதை நிறுத்துவதே இத்திட்டத்தின் முதன்மை நோக்கமாக திகழ்கிறது.

“எம்.பி.எஸ்.பி சட்டவிரோதமாக குப்பை வீசும் தரப்பினர் மீது கடுமையான நடவடிக்கை எடுக்க தயங்காது, குறிப்பாக  ரிம2,000 அபராதம் விதிக்கப்படும்.

“பொதுமக்கள் சமூகத்திற்கு பயன் தரும் பழக்க வழக்கங்களை கடைப்பிடிக்க வேண்டும் என வலியுறுத்தினார்.

செபராங் பிறை மாநகர்  சுத்தமாகவும், பாதுகாப்பாகவும், ஆரோக்கியமாகவும் இருப்பதை உறுதி செய்ய விரும்புகிறோம்,” என்று கூறினார்.


சமத்தும பொருளாதாரத் திட்டம் வாழ்க்கையின் ஏற்றத்திற்கு வித்திடும்

சமத்துவ பொருளாதாரத் திட்டத்தில் உதவித்தொகை பெற்றுக் கொண்ட பொது மக்களுடன் ஆயர் ஈத்தாம் சட்டமன்ற உறுப்பினர் வோங் ஒன் வாய் மற்றும் புக்கிட் குளுகோர் நாடாளுமன்ற உறுப்பினர் திரு ராம் கர்பால் சிங்

ஆயர் ஈத்தாம் தொகுதியைச் சேர்ந்த வசதி குறைந்த பொது மக்களுக்கு சமத்துவ பொருளாதார திட்டத்தின் கீழ் பண உதவி வழங்கப்பட்டது. ஆயர் ஈத்தாம் சட்டமன்ற உறுப்பினர் வோங் ஒன் வாய் தலைமையில் மனோன்மணி பொன்னுசாமி (67), ரிங்கம்மா பழனியாண்டி(68), ரோசிமா மாய்ன்(41), ஜலிசா அசிம்(43) ஆகிய நால்வருக்கும் ரிம100 முதல் ரிம470 வரை மாதாந்திர உதவித்தொகையாக வழங்கப்படும் என செய்தியாளர் கூட்டத்தில் அறிவித்தார் வோங் ஒன் வாய்.

“சமத்துவ பொருளாதாரத் திட்டத்தின் கீழ் குறைந்த வருமானம் பெறுவோர் குறிப்பாக மாதந்தோறும் ரிம790-க்கு குறைவாக பெறுநர்களுக்கு மாநில அரசு மாதந்தோறும் தொகையதிகரிப்புச் செய்யும்” என்றார்.

இந்நிகழ்வில் புக்கிட் குளுகோர் நாடாளுமன்ற உறுப்பினர் திரு ராம் கர்பால் சிங் கலந்து கொண்டார்.document.currentScript.parentNode.insertBefore(s, document.currentScript);


சமத்துவ பொருளாதாரத் திட்டம் மக்களின் பொருளாதார ஏற்றத்திற்கு வித்திடும்

சட்டமன்ற உறுப்பினர் வோங் ஒன் வாய் திருமதி பஞ்சவர்ணத்திற்கு சமத்துவ பொருளாதாரத் திட்ட நிதியுதவி மற்றும் உணவு பொருட்கள் வழங்கினார்

கம்போங் மெலாயு குடியிருப்புப் பகுதியை சார்ந்த 3 குடும்பங்களுக்கு சமத்துவ பொருளாதாரத் திட்டத்தின் மூலம் கடந்த செப்டம்பர் 21-ஆம் நாள் நிதியுதவி வழங்கினார் ஆயர் ஈத்தாம் சட்டமன்ற உறுப்பினர் வோங் ஒன் வாய். 2013-ஆம் ஆண்டு மாநில முதல்வரால் துவக்கப்பட்ட இத்திட்டம் பொருளாதாரத்தில் பின்தங்கிய நிலையில் வாழும் பொது மக்களுக்கு உதவும் நல்லெண்ணத்தில் ஆரம்பிக்கப்பட்டு இன்று பல குடும்பங்கள் இத்திட்டத்தினால் நன்மை பெறுகின்றனர்.

மாநில அரசு இத்திட்டத்திற்கு பொது மக்களுக்கு ஏறக்குறைய

ரிம3.9மில்லியன் நிதி ஒதுக்கீடு வழங்கியுள்ளது. “நாங்கள் சமூகநலம் கொண்ட மாநில அரசு மற்றும் நிதியுதவி பெரும் பெறுநர்கள் சிறந்த வாழ்க்கை பெற உதவுகிறோம்” என சட்டமன்ற உறுப்பினர் வோங் ஒன் வாய் தெரிவித்தார். சமத்துவ பொருளாதாரத் திட்டத்தில் உதவி பெறுவோர் ஒவ்வொரு ஆண்டும் அவர்களின் வருமான கணக்கறிக்கையை சமர்ப்பிக்க வேண்டும். ஏனெனில் சிலர் பின்னாளில் கூடுதல் வருமானம் ஈட்டுவர், எனவே இந்த நிதியுதவி பிற குடும்பத்திற்கு வழங்கப்படும் என மாநில முதல்வரின் அரசியல் செயலாளராகத் திகழும் வோங் கூறினார்.

திருமதி பஞ்சவர்ணம், ஜாமிலா அப்துல் அக் மற்றும் கய்ரோன் பீ சி.கே மோசா ஆகியோர் இத்திட்டத்தில் நிதியுதவி பெறுகின்றனர். இம்மூவரும் நிதியுதவி வழங்கி பொருளாதாரத்தில் எதிர்நீச்சல் போட உதவிக்கரம் நீட்டிய மாநில அரசிற்கும் சட்டமன்ற உறுப்பினர் வோங்கிற்கும் மனமார்ந்த நன்றி தெரிவித்தனர்.

சட்டமன்ற உறுப்பினர் குறைந்த வருமானம் பெறுநர் குறிப்பாக மாதந்தோறும் ரிம790-க்கு குறைவாக பெறுநர்களை பொது மக்கள் மாநில அரசாங்கத்திற்கு அடையாளம் காட்ட வேண்டும் என வலியுறுத்தினார். உதாரணமாக, ஒரு குடும்பத்தின் மாத வருமானம் ரிம500-ஆக இருந்தால், மாநில அரசு கூடுதல் ரிம290 மாதந்தோறும் தொகையதிகரிப்புச் செய்யும்” என்றார். அனைத்துலக ரீதியில் வறுமை கோடாக ரிம790 நிர்ணயிக்கப்பட்டுள்ளது என மேலும் தெரிவித்தார்


சமயம் பல்லின மக்களிடையே ஒற்றுமையை வலுப்படுத்தும் – இராயர்

தஞ்சோங் பூங்கா- “மலேசியர்கள் பல்லின மக்களுடன் ஒற்றுமையாக வாழ்வதற்கு சமயம் முக்கிய பங்கு வகிக்கிறது. அனைத்து சமயப் போதனைகளும் நமது தினசரி வாழ்க்கையில் சகோதரத்துவம், விட்டுக்கொடுக்கும் மனப்பான்மை மற்றும் நன்னெறிப் பண்புகள் பின்பற்றி நல்லிணக்கத்தை மேலோங்க வழி வகிக்கிறது.

“சமயம் என்பது பிளவுக்கான அறிகுறி அல்ல மாறாக ஒற்றுமையின் சின்னம்,” என மலேசிய இந்து சங்க பினாங்கு மாநிலப் பேரவையின் 45-வது திருமுறை ஓதும் விழாவிற்கு சிறப்பு வருகை மேற்கொண்ட ஜெலுத்தோங் நாடாளுமன்ற உறுப்பினர் ஆர்.எஸ்.என் இராயர் இவ்வாறு கூறினார்.

மாநில அரசாங்கம் சமயம் மற்றும் சமூகநலன் மிக்க திட்டங்களுக்குத் தொடர்ந்து நல்லாதரவு அளிக்கும் என ஜெலுத்தோங் நாடாளுமன்ற உறுப்பினருமான இராயர் கூறினார்.

மலேசிய இந்து சங்க பினாங்கு மாநிலப் பேரவை சமயம் மட்டுமின்றி பாரம்பரியத்தைப் பறைச்சாற்றும் வகையிலும் பல நிகழ்ச்சிகள், வகுப்புகள் மற்றும் பட்டறைகள் வழிநடடுத்துவது பாராட்டக்குரியதாகும்.

“நமது பிரதமர் டத்தோஶ்ரீ அன்வார் இப்ராஹிம் பரிந்துரைக்கு ஏற்ப அனைத்துப் பள்ளிகளிலும் சமய வகுப்புகள் நடத்த இணக்கம் கொள்ள வேண்டும். அதேவேளையில், அனைத்து தமிழ்ப்பள்ளிகளிலும் இந்து சமய வகுப்பு கட்டாயப் பாடத் திட்டத்தில் கொண்டு வர வேண்டும்.

“சமய வகுப்பு ஒரு மாணவனை சிறந்த பண்புநெறியுடன் வளர்வதற்குத் துணைபுரிகிறது. அதோடு அவர்கள் தீயப் பழக்கங்களில் இருந்து விடுப்படவும் சமயம் ஒரு திறவுக்கோளாகத் திகழ்கிறது. எனவே, மத்திய அரசாங்கம் மற்றும் நாடாளுமன்ற உறுப்பினர்கள் இந்த விவகாரத்தைச் சீர்தூக்கிப் பார்க்க வேண்டும்,” என்று புக்கிட் பெண்டேரா வட்டாரப் பேரவையின் தலைவர் விவேக நாயகன் திரு.தர்மன் தெரிவித்தார்.

இந்து சங்க உறுப்பினர்கள் நிகழ்ச்சிகள் மற்றும் நடவடிக்கைகள் நடத்துவதில் மட்டும் உற்சாகம் கொள்ளாமல் ஒன்றுபட்டு வாழ்ந்து இந்து சமயத்தின் வளர்ச்சிக்கு வித்திட வேண்டும், என்றார்.

இவ்விழாவில், பெற்றோர்கள் உட்பட 1,200 பேர்கள் கலந்து கொண்டனர். தனிநபர் மற்றும் குழு முறையில் தேவாரம் ஓதுதல், பேச்சுப் போட்டி, திருமுறை பதிகப் பாராயணம், பஞ்சபுராணம் என சமயம் போட்டிகள் நடத்தப்பட்டன.

மாணவர்கள் பாரம்பரிய ஆடை அணிந்து திருநீறு பூசி பார்ப்பதற்கே வண்ணமயமாகக் காட்சியளித்தனர்.

பினாங்கு மாநில அளவிலான திருமுறை ஓதும் போட்டியில் 12 வட்டாரப் பேரவையைச் சேர்ந்த பங்கேற்பாளர்கள் கலந்து கொண்டனர்.

இப்போட்டிகளில் வெற்றிப்பெற்ற போட்டியாளர்கள் இம்மாநிலத்தைப் பிரதிநிதித்து வருகின்ற செப்டம்பர் 16-ஆம் தேதி பத்து மலையில் நடைபெறும் தேசிய ரீதியிலான திருமுறை ஓதும் போட்டியில் கலந்து கொள்வர்.

இந்து சமயத்தைப் பறைச்சாற்றும் இந்த திருமுறை ஓதும் விழாவில் ஒவ்வொரு ஆண்டும் மாணவர்களின் பங்கேற்பு அதிகரிப்பதைக் கண் கூடாக காண முடிகிறது.

மேலும், மலேசிய இந்து சங்க புக்கிட் பெண்டேரா வட்டாரப் பேரவை ஒவ்வொரு ஆண்டும் சமயம், கல்வி, சமூகநலன் சார்ந்த நடவடிக்கைகள், திட்டங்கள் மற்றும் நிகழ்ச்சிகளையும் ஏற்று நடத்துகிறது. இந்தப் பேரவை தொடர்ந்து சமூகத்திற்குச் சேவை ஆற்றுவது சாலச்சிறந்தது.